Газета Норма маслахатчи / 2014 год / № 4 / Автомобиль ва ҳуқуқ\nБизнинг ташкилотимиз давлат улушига эга ОАЖнинг шуъба корхонаси ҳисобланади. Акциядорлар йиллик йиғилиши якунларига кўра устав фондини капиталлаштириш ҳисобига бизга янги автомобиль харид қилиш учун пул ажратилди, шунингдек ОАЖ раҳбариятининг 1997 йилда ишлаб чиқилган эски «Нексия»ни сотишга розилиги олинган.\nАвтотранспорт воситасини жисмоний ёки юридик шахсга сотиш қандай тартибда амалга оширилади?\n– Автотранспорт воситалари билан боғлиқ битимни амалга ошириш, шу жумладан уларнинг олди-сотдиси учун қуйидаги тартибда ҳаракат қилишни таклиф этамиз:\n1) сотувчи ҳамда харидор томонидан ҳужжатлар пакетини тайёрлаш;\n2) тарафлар томонидан ёки баҳолаш ташкилотини жалб этган ҳолда автотранспорт воситасини баҳолаш;\n3) автомобилни агрегатлари рақамларининг рўйхатга олиш рақамларига мувофиқлиги бобида ДЙҲХХ органларига тақдим этиш;\n4) шартнома тузиш ва нотариал идорада уни нотариал тасдиқлаш;\n5) харидор томонидан шартномани ДЙҲХХда рўйхатдан ўтказиш.\nАвтомототранспорт воситаларини бошқа шахсларга ўтказиш тўғрисидаги битимлар албатта нотариал тасдиқланиши керак. Нотариуслар томонидан нотариал ҳаракатларни амалга ошириш тартиби тўғрисида йўриқномага1 мувофиқ сиз нотариал идорага қуйидаги ҳужжатларни тақдим этишингиз керак:\nмулк ҳуқуқини тасдиқловчи ҳужжатлар (сизнинг ҳолатингизда – транспорт воситасини қайд қилиш гувоҳномаси);\nмулкдорнинг розилиги (агар автомототранспорт воситаси юридик шахсга оператив бошқарув ҳуқуқи асосида тегишли бўлса);\nдавлат божи тўланганлигини тасдиқловчи ҳужжат (тўлов топшириқномаси, квитанция);\nтарафлар ўртасида ҳисоб-китоб қилинганлигини тасдиқловчи ҳужжат (ҳисоб-китоб кечиктирилган ҳоллар бундан мустасно);\nДавлат ташкилотларига тегишли бўлган автомототранспорт воситаларини бошқа шахсга ўтказиш тўғрисидаги битимларни тасдиқлашда қўшимча равишда баҳоловчи ташкилотнинг ҳисоботи ва юқори турувчи ташкилотнинг рухсати (агар у мавжуд бўлса) талаб қилинади.\nДавлат ташкилотларига тегишли бўлган автомототранспорт воситаларини сотиш билан боғлиқ битимларни расмийлаштириш Бюджет ташкилотлари ва давлат унитар корхоналарининг асосий воситаларини ҳамда қурилиши тугалланмаган объектларини сотиш, шунингдек уларни сотишдан тушган пул маблағларини тақсимлаш тартиби тўғрисидаги низом2 талабларини ҳисобга олган ҳолда амалга оширилади.\nМазкур ҳужжат фақат бюджет ташкилотлари ва давлат унитар корхоналарига татбиқ этилишига эътиборингизни қаратамиз. Бироқ сизнинг корхонангиз акциядорлик жамиятининг шуъба корхонаси ҳисобланади. Фуқаролик кодекси 4-бобининг 2-§ига кўра акциядорлик жамиятининг шуъба корхоналари, жамиятнинг давлатга тегишли акцияларининг сонидан қатъи назар, бюджет ташкилотлари деб ҳам, давлат унитар корхоналари деб ҳам ҳисобланмайди. Бинобарин, мазкур меъёрий-ҳуқуқий ҳужжат корхонангизга татбиқ этилмайди.\nАвтомототранспорт воситалари билан боғлиқ битимларни расмийлаштириш тартиби тўғрисида низомга3 мувофиқ автомототранспорт воситаларининг олди-сотдиси билан боғлиқ битимларни нотариуслар томонидан нотариал тартибда тасдиқлаш фақат қатъий ҳисобда турадиган, ҳимоя даражасига, серияга, тартиб рақамига ва ҳудудий кодга эга бўлган гербли (махсус) бланкаларда амалга оширилади. Бунда бошқа шахсга ўтказиш тўғрисидаги битимнинг биринчи нусхаси гербли (махсус) бланкада расмийлаштирилади.\n18 ёшга тўлмаган шахсларга автотранспорт воситалари, 16 ёшга тўлмаган шахсларга автомототранспорт воситалари билан боғлиқ битимларни расмийлаштиришга йўл қўйилмайди, лотерея ва бошқа оммавий ўйинларнинг ютуқлари бўлган, қонунда белгиланган тартибда мерос қилиб олинган автомототранспорт воситалари бундан мустасно.\nНотариуслар томонидан битимлар тасдиқлангунга қадар автомототранспорт воситалари улар рўйхатга олинган жойдаги ёки битим содир этилган (сотиб олувчининг танловига кўра) жойдаги ДЙҲХХ органларида агрегатлар рақамлари рўйхатдан ўтказиш рақамларига мувофиқлиги юзасидан кўздан кечирилиши керак. Уларнинг мувофиқлиги кўздан кечирган мансабдор шахснинг фамилияси ҳамда исми ва отаси исмининг бош ҳарфлари, кўздан кечирилган сана кўрсатилган ва мансабдор шахс имзоси қўйилган ҳолда автомототранспорт воситасини рўйхатдан ўтказиш ҳужжатидаги штамп билан тасдиқланади. Штамп 10 кун мобайнида амал қилади.\nНотариуслар томонидан автомототранспорт воситалари билан боғлиқ битимларни тасдиқлаш бошқа шахсга бериш тақиқланмаганлиги ва хатлаб қўйилмаганлиги текширилгандан кейин амалга оширилади. Бундай ҳолат мавжуд эмаслиги тўғрисидаги ахборот 5 кун мобайнида ҳақиқийдир.\nАвтомототранспорт воситаларининг олди-сотди шартномаси матнида қуйидагилар кўрсатилиши керак:\nбитимнинг номи, битим тасдиқланган жойнинг тўлиқ номи (вилоят, туман, шаҳар) ва тузилган санаси (йил, ой ва кун сўзлар билан ёзилади);\nтарафларнинг фамилияси, исми, отасининг исми, доимий прописка қилинган манзили, паспорти ёки шахсини тасдиқловчи бошқа ҳужжатининг рақами, қачон ва ким томонидан берилганлиги (жисмоний шахслар учун);\nюридик шахснинг тўлиқ номи, жойлашган ери (почта манзили), СТИР, давлат рўйхатидан ўтказилганлиги тўғрисидаги гувоҳнома рақами ва санаси, давлат рўйхатидан ўтказган органнинг номи (юридик шахс учун);\nавтомототранспорт воситасининг русуми, ишлаб чиқарилган йили, рўйхатдан ўтказиш давлат рақами белгиси, агрегат рақамлари, қуввати (от кучи);\nтранспорт воситасини қайд этиш гувоҳномасининг серияси, рақами, қачон ва ким томонидан берилганлиги;\nавтомототранспорт воситасининг тарафлар томонидан келишилган баҳоси;\nавтомототранспорт воситасини бошқа шахсга ўтказиш тақиқланмаганлиги ва хатланмаганлиги ҳақидаги маълумотлар;\nдавлат божи қайси тараф томонидан тўланганлиги ҳақидаги маълумот;\nбитим неча нусхада тузилганлиги ва қайси рақамли гербли (махсус) бланкада (бланкаларда) расмийлаштирганлиги ҳақидаги маълумотлар;\nавтомототранспорт воситаларини бошқа шахсга ўтказиш тўғрисидаги олди-сотди, айирбошлаш, ҳадя қилиш шартномалари ва бошқа турдаги битимлар нотариал тартибда тасдиқланган пайтдан бошлаб 10 кун мобайнида ДЙҲХХ органларида рўйхатдан ўтказилиши кераклиги. Бунда шартнома матнининг якуний қисмида ва тасдиқловчи ёзувда: «Ушбу шартнома ИИВнинг тегишли ДЙҲХХ органларида ўн кун ичида белгиланган тартибда рўйхатдан ўтказилиши шарт. Мазкур талабни бажармаслик қонун ҳужжатларига мувофиқ жавобгарликка тортишга олиб келади» деб ёзиб қўйилади.\nТарафларнинг хоҳишига кўра олди-сотди шартномасида қонун ҳужжатларига зид келмайдиган бошқа шартлар ҳам кўрсатилиши мумкин. Одатда у тарафлар ҳамда нотариуснинг ушбу битимларга доир қонун ҳужжатларининг барча талабларига риоя этиши мақсадида бевосита нотариал идорада тузилади ва имзоланади.\n2Вазирлар Маҳкамасининг 31.12.2009 йилдаги 343-сон қарори билан тасдиқланган.\n3Вазирлар Маҳкамасининг 7.03.2006 йилдаги 38-сон қарори билан тасдиқланган.\nПрочитано: 9676 раз(а)\n2018-04-13 22:47:38, Гость_:


Россия уч йилдан кейин Ўзбекистондан пахта сотиб ололмайди — QUVA PAXTA TOZALASH AJ\nQUVA PAXTA TOZALASH AJРоссия уч йилдан кейин Ўзбекистондан пахта сотиб ололмайди\nРоссия қишлоқ хўжалик вазирлиги ўсимликшунослик, механизациялаштириш, кимёлаштириш ва ўсимликларни муҳофаза қилиш департаменти директори Пётр Чекмарёв уч йилдан кейин Россия Ўзбекистондан пахта сотиб ололмай қолиши туфайли, ўзи пахта ишлаб чиқаришни бошлашини айтди, деб ёзади «Газета.ru».\n«Бизда пахта ишлаб чиқариш бўйича ишлар бошланяпти, бу янги экин, биз бунга тайёр бўлдик. Айни пайтда технологияга оид барча масалалар кўриб чиқилган, бу йил минг гектарга яқин пахта Астрахан ва Волгоградда экилади», — деди Чекмарёв.\nУ Россияда пахта ўстириш учун мос тушадиган 200 минг гектар майдон борлигини айтди.\nДиректор Россия уч йилдан кейин Ўзбекистондан пахта сотиб ололмай қолишини қўшиб қўйди.\n«Мен яқинда Ўзбекистонга бориб келдим. Уч йилдан сўнг биз бу ҳудудлардан пахта сотиб ололмаймиз — уларда фаол равишда қайта ишлаш комбинатлари қурилмоқда, ва улар пахтанинг бир тоннасини ҳам бизга сотмайди», — деди Чекмарёв.\nЭслатиб ўтамиз, 2017—2019 йилларда тўқимачилик ва тикув-трикотаж саноатини янада ривожлантириш чора-тадбирлари дастурига мувофиқ, 2020 йилга бориб Ўзбекистонда етиштирилган пахта толаси маҳаллий корхоналарда тўлиқ қайта ишланади.\nНазад Предыдущая запись: Пахта етиштирадиган фермерларга кредитлар ажратилади\nДалее Следующая запись: Ўзбекистон пахта сотиш схемасини яна бир бор ўзгартирди


13:23 02 Июня 2019\nАйни кунларда Фижининг Сува шаҳрида оғир атлетика бўйича ёшлар ўртасида жаҳон чемпионати давом этмоқда. Бугун мусобақанинг иккинчи куни доирасида иштирок этган Ўзбекистон терма жамоамиз аъзоси, янгиқўрғонлик 19 ёшли полвон Адҳамжон Эргашев чемпионликни ҳимоя қилишга эришди.\nЎтган йили Тошкентда ўтказилган ёшлар ўртасидаги дунё биринчилигида ҳам халқаро тоифадаги спорт устаси, II ўсмирлар Олимпия ва Осиё ўйинлари совриндори Адҳамжон ғолиб чиқиб, жаҳон чемпионлиги унвонини қўлга киритган эди.\nНуфузли мусобақада 67 килогрaмм вазн тоифасида Ватанимиз шаънини муносиб ҳимоя қилган ҳамюртимиз даст кўтариш машқида 141 кг., силтаб кўтариш машқида эса 173 кг., жами 314 кг. натижа қайд этди. Эътиборлиси, унинг бу кўрсаткичини ҳеч қайси рақиби такрорлай олмади. Эътиборлиси, жаҳон чемпионатида учта олтин медалга эга чиққан Адҳамжон ёшлар ўртасида сайёрамизнинг энг кучли атлети сифатида эътироф этилди.\nДарвоқе, Фижидаги мусобақада музаффар спортчимиздан ортда қолган туркиялик Муҳаммад Фурқон Ўзбек кумуш медали, россиялик Зулфат Гараев эса бронза медали билан тақдирланди.\nТаъкидлаш жоизки, бу ғалаба билан полвонимиз 2020 йили Токиода бўладиган ёзги Олимпия ўйинлари учун ҳам қимматли рейтинг очколарини жамғаришга муваффақ бўлмоқда. Маълумот ўрнида, бу Эргашев учун ёшлар ўртасидаги сўнгги жаҳон чемпионати ҳисобланарди.


Авиакомпаниялар телефон орқали қандай хизмат кўрсатади - синов - 11.03.2019, Sputnik Ўзбекистон\nАвиакомпаниялар телефон орқали қандай хизмат кўрсатади - синов\nКеракли вақтда авиакомпанияга телефон қилиб муаммони ҳал қилиш қанчалик осон бўлиши аниқланди. 11.03.2019, Sputnik Ўзбекистон\n© Sputnik / Руслан Кривобок / Фотобанкка ўтишРабота сотрудников инвестиционной компании\nКеракли вақтда авиакомпанияга телефон қилиб муаммони ҳал қилиш қанчалик осон бўлиши аниқланди.\nТОШКЕНТ, 11 мар - Sputnik. Баъзида керакли маълмуотни олиш учун авиакомпанияга қўнғироқ қилиб тушиш амри маҳол бўлади. Ана шу қўнғироқ хорижий мамлакатдан туриб амалга оширилганда, консультация хизматининг тезлиги ва сифати янада муҳим аҳамият касб этади.\n10 Октябр 2017, 19:03\nРоссиянинг CRM-Design компанияси авикомпаниялар мижозларга телефон орқали консультация хизматининг сифатини аниқлашга бағишланган изланиш ўтказди. Улар 9та авиакомпанияга қўнғироқ қилиб 12 та турли мавзудаги саволлар билан мурожаат қилишган.\nПрофессионал кол-центр ходимлари 5 кун давомида авиакомпания ваколатхоналарига қўнғироқ қилиб: тушиш имконияти борлигини, телефон гўшагини кўтариш тезлиги, саволларга берилган жавоблар сифати ва ходимлар хушмуомалалигини аниқлашган.\n© СRM-DesignДоступность контакт-центра по телефону\nДоступность контакт-центра по телефону\nСинов натижаларига кўра, 3та Россия авиакомпанияси – Уральские авиалинии, Аэрофлот ва Utair авиакомпаниялари 100 % ҳолатда қўнғироқ қилиб тушишга ва 5 дақиқа ичида берилган саволга жавоб олиш имконияти бўлган.\n"Ҳаво йуллари" энг пунктуал авиакомпания деб тан олинди\n30 Апрел 2017, 19:13\nЭнг ёмон натижалар эса AZAL ва UzAirways компанияларига тегишли бўлган – қилинган қўнғироқлардан 30 - 40 % умуман самарасиз бўлган.\nСуҳбат давомида шунингдек ходимлар хушмуомалалиги, суҳбатдошнинг гапини бўлмаслик, берилган саволга аниқ жавоб бериш каби кўрсатгичлар ҳам ҳисобга олинган. Ушбу кўрсатгич бўйича Урал авиа (97%) Аэрофлот (96%), S7 (96%) авиакомпаниялари етакчи бўлган. Энг кам баллар эса - AirAstana (86%), AZAL (78%) ва UzAirways (72%) га насиб этган.\nУшбу изланишни ўтказган мутахассислар яна бир қизиқ ҳолатга эътибор қаратишмоқда. Синов давомида кол-центрлар ҳар бир авиакомпанияга ўртача 30 маротаба қўнғироқ қилишган. Фақатгина Ўзбекистон Ҳаво йўлларига 60 маротаба қўнғироқ қилишга тўғри келган. Сабаб - қўнғироқ қилинганда ходимлар маълумотни аниқлаштириш учун 5 та қўшимча рақамга қайта телефон қилишни сўраган.\n© СRM-DesignДоступные каналы коммуникации\nДоступные каналы коммуникации


Исроф – динимизга хилоф - Hidoyat.uz\nАсосий саҳифа Мақолалар Исроф – динимизга хилоф\nЧоп этилди Sentabr 1, 2019 Исроф – динимизга хилофda fikr bildirishni o'chirish\nКичкиналигимизда ёши улуғлардан сувни тежаш ҳақида жуда кўп насиҳат эшитардик. Улар таҳоратни ҳам дарахт остида олар, “Беҳуда тўккан сувларимиз учун жавоб берамиз. Бежиз мисгарлар қумғон жўмрагини тор қилиб ясамайди”, дейишарди. “Сувга тупурманг, бавл қилманг, ахлат ташламанг”, деб қайта-қайта тайинларди раҳматли отам. Агар айтганини қилмасак, жазо олардик. Бугун эса ана шу меъёрлар унутилаётгандек, назаримда.\nАвваллари сувига нон оқизиб ей диган тоза ариқлар бугун қўл ювишга ҳам ярамайдиган ҳолга келгани ҳақиқат. Негаки, боболар, оталар насиҳатларига амал қилмай қўйилди. Шугина эмас, уларнинг оддий , лекин сув тежашдаги энг самарали усуллари ҳам унутилди.\nМасалан, ўтмишда канал, ариқлар баланд ердан қазиб келтирилган. Чунки бунинг натижасида оқим тез бўлган. Қўшимча равишда сув йўли торай тирилса, тез оқим ҳисобига сувнинг беҳуда ерга сингиши камаяди. Ён қирғоқларга мевали, манзарали дарахтлар экилса, нур устига нур – ҳаво тозаланади.\nДемак, ҳар қандай ҳолатда сув тўпланиб, тўхтаб қолишининг олдини олиш зарур. Чунки бундай сувлар яроқсиз бўлибгина қолмай , катта исроф ҳамдир. Ерга сингиб, ҳавога учиб йўқ бўлиб кетади. Ҳар йили катта каналлардан электронасос ёрдамида олиниб, чуқур ва энли ариқ, анҳорларга қуйиладиган сувларда бу ҳолатни аниқ кузатиш мумкин. Экин майдонларининг нотекислиги ҳам катта миқдордаги обиҳаётнинг беҳуда сарфланишига, ҳосилдорлик пасай ишига олиб келади. Бундай жойларга текис сатҳли далаларга қараганда икки баробар кўп сув сарфланади.\nРаҳматли дадамнинг ажойиб тарбиявий услублари бор эди. “Ёзда миянг қай намаса, қишда қозон қайнамас!” деб эшак аравалар ёрдамида молхонадаги маҳаллий ўғитни томорқамизга ташиттириб, тўктириб чиқарди. Кейин: “Чарчамадингизми? Энди тўкимларни ёйиб чиқинг!” деб буюрарди. Ўзи эса тайёр турган сувни очиб юборарди. Бизлар сувда қолиб кетмаслик учун ўғитни бирпасда ёйиб ташлардик. Ишни қандай битирганимизни сезмай ҳам қолардик.\nШуларни эслаб, оталаримиз фақат миришкор деҳқонгина бўлиб қолмай, динимиз арконларига оғишмай амал қилган одамлар бўлишганига амин бўлдим. Чунки ҳамма сир-асрорини пухта ўрганиб, ишининг устаси бўлиш – динимиз тавсияси, барча неъматлар қаторида сувни ҳам тежаб-тергаб ишлатиш Исломнинг қатъий буйруғидир. Уларга эргашсак, асло кам бўлмаймиз.\nХоразм вилояти Қўшкўпир тумани\n“Ҳидоят”журналининг 2019 йил, 7-сонидан


Дунёда қаҳва нархи рекорд даражада ошиши кутилмоқда — Teletype\nДунёда қаҳва нархи рекорд даражада ошиши кутилмоқда\nЯқин келажакда дунё миқёсида қаҳва нархи охирги етти йил ичида энг юқори даражага кўтарилиши мумкин. Бунга сабаб, мазкур маҳсулотнинг энг катта етказиб берувчиси саналмиш Бразилияда кучли совуқлар ва коронавирус туфайли етказиб бериш нархининг ошиши. Мамлакат жануби-шарқидаги Минас Жерайс штатида 20 июль куни совуқ об-ҳаво кузатилиб, минтақадаги минимал ҳарорат 1,2° C гача тушган. Бу – 1994 йилдан буён кузатилган энг паст ҳарорат саналади.\nБундан ташқари, Сан-Паулуда ҳам қаттиқ совуқ кузатилди. Натижада мамлакатда яшил қаҳва 13 фоизга қимматлашиши мумкин, бу 2014 йилдан буён энг катта ўсиш бўлади. Бу, шунингдек, мамлакатнинг кўплаб фермер хўжаликларида ғалла ҳосилдорлигининг 3-4 баравар камайишига олиб келди.\nБразилия ичимлик ишлаб чиқарувчилар ассоциацияси ABIC маълумотларига кўра, ўтган йилнинг декабридан то шу йил июль ойигача улгуржи ва чакана нархлар 80 фоизга ошган. Қаҳва етиштириш билан шуғулланувчи Лотин Aмерикаси ва Қўшма Штатларнинг қатор мамлакатларида ҳам шу каби муаммолар кузатилган.\nAugust 10, 2021, 06:33


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Хитой Халқ Республикаси Раисининг Ўзбекистонга давлат ташрифи бошланди\t10:48, 22 июнь\tЎзбекистон Республикаси Президенти Ислом Каримовнинг таклифига биноан Хитой Халқ Республикаси Раиси Си Цзиньпин 21 июнь куни давлат ташрифи билан мамлакатимизга келди. Икки мамлакат давлат байроқлари билан безатилган Тошкент халқаро аэропортида олий мартабали меҳмонни Ўзбекистон Республикаси Президенти Ислом Каримов кутиб олди. Қисқа мулоқотдан сўнг Хитой делегацияси Кўксарой мажмуида ўзи учун ажратилган қароргоҳга йўл олди. Хитой Халқ Республикаси Раиси давлат ташрифининг асосий тадбирлари 22 июнь куни бўлиб ўтади.\nХитой Халқ Республикаси Раиси Си Цзиньпин Ўзбекистон Республикасига давлат ташрифини Бухоро шаҳрини зиёрат қилишдан бошлади. Бухоро Ўзбекистоннинг жаҳон цивилизацияси тараққиётига улкан ҳисса қўшган қадимий ва муқаддас шаҳарларидан. Бухорои шариф буюк алломалари, бетакрор тарихий обидалари билан халқимизни, мамлакатимизни бутун дунёга танитган. Дунё аҳли, жумладан, хитойликлар Тошкент, Самарқанд, Хива, Шаҳрисабз каби қадимий шаҳарларимиз қатори Бухоронинг ҳам жаҳонга машҳур меъморий ёдгорликлари билан танишишга ошиқади. Ўзбекистон билан Хитой ўртасида маданият, санъат, фан ва таълим йўналишларида яқин ҳамкорлик ўрнатилган. Тошкент ва Самарқандда Конфуций институтининг ташкил этилгани, Хитой миллатлар марказий университетида ўзбек тили бўлими фаолият юритаётгани, Пекин хорижий тиллар университетида ўзбек тилини ўқитиш йўлга қўйилгани бу борадаги ҳамкорлик изчил ривожланаётганидан ҳамда Ўзбекистонда хитой тили ва адабиётига, Хитойда ўзбек тили, маданияти, урф-одатларига қизиқиш тобора ортиб бораётганидан далолатдир. Икки мамлакатнинг маданият ва санъат намояндалари Ўзбекистон ва Хитойда ўтказилаётган турли кўргазма ва маданий тадбирларда фаол иштирок этмоқда. Ўзбекистон билан Хитойнинг туризм соҳасидаги ҳамкорлиги ҳам изчил ривожланиб бормоқда. Мамлакатимизнинг сайёҳлик салоҳияти Хитой халқаро туризм ярмаркаларида мунтазам намойиш этиб келинмоқда. Хитой Халқ Республикаси Раиси Си Цзиньпин Ўзбекистон Республикаси Бош вазири Шавкат Мирзиёев ҳамроҳлигида Арк қалъасини бориб кўрди. Мазкур қалъа аждодларимизнинг буюк даҳоси, мамлакатимиз илм-фанининг чуқур илдизларидан далолат беради. Олий мартабали меҳмонга ушбу обиданинг тарихи, юртимизда қадимий шаҳарсозлик, илм-фан ва ҳунармандлик ривожи ҳақида маълумот берилди. Си Цзиньпин бу муҳташам обида ўзбек халқининг бунёдкорлик салоҳияти, илм-фан ва маданият ривожига эътиборининг ёрқин намунаси эканини таъкидлади. Олий мартабали меҳмон Сомонийлар мақбарасини зиёрат қилди. Бу ёдгорлик ўз меъморий ечимига кўра бетакрор обидадир. Нафис меъморлик санъатининг юксак намунаси бўлган бу иншоот ўта аниқ симметрик ўлчамлар, ғоят мураккаб геометрик ҳисоб-китоблар асосида бунёд этилган. ХХР Раиси ушбу иншоот билан танишар экан, ана шундай мўъжизакор мақбарани барпо этган аждодларимиз даҳосига юксак баҳо берди. Хитой раҳбари Пойи Калон мажмуида бўлди. Истиқлол йилларида Президентимиз Ислом Каримов раҳнамолигида миллий маданий ва маънавий қадриятларимизни, тарихий обидаларни тиклаш борасида кенг кўламли ишлар амалга оширилди. Давлатимиз раҳбари ташаббуси билан 1997 йилда Бухоро шаҳрининг 2500 йиллиги муносабати билан мазкур мажмуа тубдан таъмирланди. Масжиди Калон, Минораи Калон ва Мир Араб мадрасасидан иборат бу меъморий ансамбль олий мартабали меҳмонда катта таассурот қолдирди. Си Цзиньпин Бухоро ипак гиламлари кўргазмалар залида қўли гул ҳунармандларимиз тўқиган ноёб буюмларни кўздан кечирди. Олий мартабали меҳмон қадимий ва навқирон Бухоро шаҳрини кўриш бахтига муяссар бўлганидан мамнунлигини билдирди. Бухоронинг тарихий обидалари ўзбек халқининг бой маданий мероси, мумтоз меъморлик санъатининг юксак намунаси эканини эътироф этиб, истиқлол йилларида амалга оширилган бетимсол бунёдкорлик ва ободонлаштириш ишларига юқори баҳо берди. Хитой Халқ Республикаси Раиси Си Цзиньпиннинг мамлакатимизга давлат ташрифи давом этмоқда.


Машина ўғирлашнинг кўпайгани аҳоли орасида хавотир уйғотмоқда\n24 октябр 2020, Тошкент вақти: 20:01\nЎзбекистонда ишлаб чиқарилаётган нархи 40 минг АҚШ долларидан юқори бўлган автомобиллар ўғриларнинг асосий нишонига айланган.\nОзодликнинг ҳуқуқ тизимларидаги манбаларига кўра¸ жорий йилнинг икки ҳафтаси давомида Жиноят ишлари бўйича Тошкент шаҳар суди машина ўғирлаш бўйича учта жиноятни кўриб чиққан.\nОзодлик манбасига кўра¸ бу олти ой аввалги кўрсаткичга қараганда деярли икки марта кўп:\n- Ҳозир битта Тошкент шаҳридаги суд машина ўғирлиги бўйича ҳафтасига битта жиноятни кўриб чиқмоқда. Масалан¸ ўтган йилнинг биринчи ярмида ойда битта шунақа жиноят иши кўриб чиққанмиз¸ дейди суҳбатдош.\nМанбага кўра¸ Ўзбекистонда ишлаб чиқарилаётган нархи 40 минг АҚШ долларидан юқори бўлган автомобиллар ўғриларнинг асосий нишонига айланган.\nСуҳбатдош Тошкент шаҳри Чилонзор туман Жиноят ишлари суди кўриб чиққан машина ўғирлиги билан боғлиқ маҳкама тафсилотларини гапириб берди.\nМанбанинг айтишича¸ илгари оддий ўғирлик билан қамалган шахс амнистия боис озодликка чиққанидан кейин машина ўғирлиги билан шуғулланган:\n- Маҳкум Тошкент шаҳридаги фуқарога тегишли Nexia русумли автомбилни ўғирлаб¸ Зангиота туманидаги гаражга олиб бориб¸ парчаларга ажратиб сотиб юборганлигини тан олди. Кейин айни жиноятчи яна бир Nexiaни ўғирлаб яшириб қўйган. Сал ўтмай Nexia эгасидан машинанни қайтариш учун 2000 доллар суюнчи пул сўраб¸ шантаж қилган. Мана шу шантаж мобайнида жиноятчи қўлга тушди ва Тошкент шаҳар Чилонзор туман жиноят ишлари суди унга 10 йилу олти ой қамоқ жазоси тайин қилди¸ дейди Озодлик манбаси.\nИсми сир қолишини сўраган ҳуқуқ тизимидаги суҳбатдошнинг айтишича, Ўзбекистонда машина ўғирлигининг авж олишига амнистия боис жиноятчиларнинг озодликка чиқарилиши ҳам сабаблардан биридир.\nМашина ўғирлиги расмий матбуот саҳифаларида\nЎзбекистон Ички ишлар вазирлигининг “Постда ” газетаси ўтган йиллардан фарқли тарзда бу йил машина ўғирлиги ҳақида фаол ëза бошлади.\n"Постда" нашри 2015 йилда Самарқанднинг Оқдарë тумани ва Хоразмнинг Янгиариқ туманларида юз берган автомобил ўғирлиги ҳодисаларига оид тафсилотларни ëзди.\nОзодликнинг ўз манбаларидан маълум бўлишича¸ жорий йилда Андижон вилоятидаги масжидлардан бири олдида жума куни машина ўғирлиги содир бўлган.\nМасжидда жума номозини адо этаëтган таксичи йигитнинг Nexia автомашинаси ўғирлаб кетилган.\nОзодлик манбаларидан яна бирининг билдиришича¸ ўтган йилнинг декабрь ойида Тошкентнинг Сергели туманида яшовчи таксичининг ҳам автомашинаси ўғирлаб кетилган.\nТошкентлик ҳайдовчи ва ижтимоий тармоқ блоггери Настя қўшни республикалар билан солиштирганда Ўзбекистонда машина ўғирлиги кам¸ деган стереотип чиппакка чиқаëтганидан ташвиш билдирди :\n- Нима ҳам дердик¸ бизда машина олиб қочиш масаласи жуда жиддий. Бизда машина ўғирлаганга 15 йилгача қамоқ жазоси берилади. Шу боис МДХдаги бошқа республикалар билан солиштирганда машина ўғирлиги нисбатан кам¸ деб ҳисобланар эди. Шу бугунга келиб Тошкентда автомобил олиб қочарларининг яна пайдо бўлиши аҳоли орасида кичик бир саросима уйғотди¸ дейди тошкентлик ҳайдовчи ва ижтимоий тармоқ блоггери Настя.\nЎғирланган автомобилни “суюнчи” эвазига қайтарадиган бой оталар яна пайдо бўлдими?\nКейинги 20 йил ичида Ўзбекистон уфқларида кўринмай қолган машина ўғриларининг Тошкентга қайтгани ҳақидаги мақолани ёзиш чоғида Ўзбекистон Ички ишлар вазирлигидаги манбаларимизга қайта-қайта боғланиш асносида машина ўғирлиги билан боғлиқ яна бир мухим маълумотга эга бўлдик.\nБу маълумотга ишонилса¸ Ўзбекистонда машина ўғирлаб¸ уни суюнчи эвазига топадиган жиноий гуруҳлар қайта фаоллашган.\nЖиноятнинг бундай тури ўтган асрнинг 90-йилларида Ўзбекистонда авж олгани кузатилган эди.\nНовза масжидида суюнчи эвазига ўғирланган машиналарни “топиб” берадиган Шуҳрат ҳожи Домбрабадский 22 йилдан бери қамоқда жазо ўтамоқда.\nЎзбекистонда машина ўғирлаш статистикаси давлат сири\nЎзбекистон миқёсида бир йил мобайнида қанча машина ўғирлангани ҳақида маълумотлар давлат сири мақомида¸ дейди Озодликнинг Ўзбекистон Ички ишлар вазирлигидаги манбаси.\nБошқа манбалар эса Ўзбекистонда машина ўғирлигининг кўп ҳолларда қайд қилинмаслигини айтишади.\nАйни пайтда автомобилларни ўмариш дунëнинг аксар мамлакатларида кўп кузатиладиган кундалик жиноят сифатида кўрилади.


«Толибон» Доҳада АҚШ билан ўтказилган музокараларни “муваффақиятли” демоқда | Azon.uz - Ахборот-таҳлилий портал\n«Толибон» Доҳада АҚШ билан ўтказилган музокараларни “муваффақиятли” демоқда\n1400 13:26 11.10.2021\nАфғонистон “Толибон” ҳаракати АҚШ делегацияси билан якшанба куни якунланган музокараларни муваффақиятли деб атаган.\n«Афғонистон Ислом Амирлиги ва Америка Қўшма Штатлари делегациялари ўртасидаги икки кунлик мулоқот муваффақиятли ўтди. Учрашувда сиёсий масалалар батафсил муҳокама қилинди. Доҳа келишувининг тўлиқ бажарилишини “Толибон” муаммоларни ҳал қилиш йўлларининг энг мақбули деб билди. Шунингдек, гуманитар ёрдам сиёсий муаммолар билан боғлиқ бўлмаслиги керак», - дейилади Ҳаракат баёнотида.\nҚайд этилишича, АҚШ вакиллари афғонларга гуманитар ёрдам кўрсатишга ва бошқа гуманитар ташкилотларга ёрдам етказиб бериш учун шароит яратишга ваъда беришган. “Толибон”, ўз навбатида, бу қарорни олқишлади.\n«Дипломатик алоқаларни яхши ҳолатга қайтариш учун ҳаракат қилиш керак», - дейилади “Толибон” баёнотида.\nҚайд этилишича, бундай учрашувларни келажакда «агар керак бўлса» яна ўтказишга қарор қилинган.\nАввалроқ АҚШ Давлат департаменти Дохадаги музокаралар якунлари бўйича баёнот берган эди. Улар учрашувларни «очиқ ва профессионал» деб таърифлашди. Қўшма Штатлар Афғонистондаги инсон ҳуқуқлари масаласига эътибор қаратган ва “Толибон” режимини унинг ҳаракатларига кўра хулоса қилинишини яна бир бор таъкидлаган. Бундан ташқари, музокараларда АҚШ «афғон халқига тўғридан -тўғри муҳим гуманитар ёрдам» кўрсатиши масаласи муҳокама қилинган.\nАввал хабар қилинганидек, “Толибон” музокаралар чоғида Вашингтонни ўз ҳукуматининг ҳар қандай заифлашуви «халқ учун муаммолар» келтириб чиқариши мумкинлиги ҳақида огоҳлантирган. “Толибон”, шунингдек, ИШИД террорчиларига қарши «ўз кучлари билан» курашишини айтиб, бу мавзуда АҚШ билан ҳамкорлик қилишдан бош тортган эди.\nМАВЗУГА ОИД МАҚОЛА:\n«Толибон» АҚШнинг ИШИДга қарши ёрдамидан бош тортди\nМахсус Толиблар Афғонистон АҚШ\n46 07:45 04.07.2022\n402 00:56 04.07.2022\n419 21:50 03.07.2022\n539 21:30 03.07.2022\n503 20:50 03.07.2022\n1095 20:17 03.07.2022


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Уйда тайёрлаш мумкин бўлган 6 мазали музқаймоқ\t11:33, 03 август 2016\tЁзнинг жазирамали кунларида жонимизга оро кирадиган ва салқинлик бахш этадиган музқаймоқларни ҳамма бирдек севиб истеъмол қилса керак. Бироқ, уларни уй шароитида ҳам тайёрлаш мумкинлигини кўпчилик билмайди. Қуйида уй шароитида тайёрланадиган 6 хил мазали музқаймоқларнинг рецептларини келтириб ўтамиз. Сутли-творогли музқаймоқ\nКеракли масаллиқлар: 125 грамм ёғсиз творог\nТухум сариғини қўшамиз ва яна кўпиртирамиз. Ҳосил бўлган массага қулупнайни соламиз. Музқаймоқни тўла қотгунига қадар музлатгичнинг музхонасига солиб қўямиз. Бунда 3 соат ичида ҳар 30 дақиқада уни аралаштириб турамиз. Малинали эскимо\nТаъбга кўра шакар Тайёрлаш жараёни:\nОлмани пўстидан тозалаб оламиз, бўлакларга бўлиб, юмшагунича қайнатамиз. Олмани совутиб, уни блендерда майдалаймиз. Асалга лимон шарбати ва долчинни қўшамиз.


Мюллер: "Бавария" барча соврин учун курашади" » Скачать музыку бесплатно новинки музыки 2016-2017\nМюллер: "Бавария" барча соврин учун курашади"\nКомментариев: 0 Просмотров: 260 Дата: 7-01-2016, 18:51 Мюнхеннинг "Бавария" клуби ҳужумчиси Томас Мюллер бу мавсум жамоасига бўлаётган катта босим таъсир ўтказа олмаслигини ва яхши натижаларга эриишиш учун охиригача курашишини таъкидлаб ўтди. – "Бавария" футболчилари ҳар қандай босимга чидай олади. Бу нарса уларга ноқулайлик туғдирмайди. Германияда бизнинг жамоамиз ҳар доим катта эътиборда бўлиб келган, – дейди Мюллер Bild нашрига. – Биз ҳар доимгидек максимал натижага эришиш учун курашамиз. Аммо тан олиш керакки, бу осон кечмайди. Эслатиб ўтамиз, мюнхенликлар ҳозирча барча турнирлар муваффақиятли иштирок этмоқда. Германия чемпионатида 17-турдан сўнг турнир жадвалида 46 очко билан яккапешқадамлик қилмоқда. ЕЧЛ 1/8 финалида эса Туриннинг "Ювентус" клуби билан баҳс олиб боради.


Коронавируснинг янги штамми болалар учун хавфли бўлиши мумкин - Daryo\n14:37, 04.01.2021 29460\nКоронавируснинг янги штамми тарқалиши туфайли Буюк Британиядаги вазият анча ёмонлашиши мумкин. Бу ҳақда Лондондаги қиролича Мария университети эпидемиология катта ўқитувчиси Дипти Гурдасани айтиб ўтди, деб ёзади «РБК».\nУнинг маълумотларига кўра, коронавируснинг янги генетик вариантининг тарқалиш коэффициенти аввалги SARS-CoV-2’дан кўра тахминан 1,74 марта юқорироқ. Бу кўрсаткич битта бемор якканланиш режимига ўтгунига қадар ўртача нечта одамга юқтиришга улгуришини кўрсатади.\nБундан ташқари, коронавируснинг «британча» штамми аввалгидан фарқли ўлароқ, болалар ва 19 ёшгача бўлган ўсмирлар учун анча юқумлироқ бўлиб чиқди, деди Гурдасани. Шу сабабли мутацияга учраган вирус каттароқ эҳтимол билан ушбу ёш гуруҳида симптомларни келтириб чиқариши мумкин, дея огоҳлантирди у. Эпидемиологнинг сўзларига кўра, болалар ва ўсмирлар орасидаги юқори даражали юқумлилиги туфайли коронавируснинг янги штамми катталарга ҳам тезроқ юқиши мумкин, бу эса касалликнинг тезкор тарқалишига ва ўлимлар сони ошишига олиб келади.\n«Барча фактлар битта нарса ҳақида гапирмоқда — вируснинг бутун Буюк Британия бўйича тарқалишини чеклаш учун шошилинч ҳаракат қилишимиз керак. Бу штаммнинг тарқалишига йўл қўйиб бериш — вариант эмас. Биз мактабларни хавфсиз қилиб, вирус янада юқишининг олдини олмагунимизча, уларни ёпишимиз керак», — деди Гурдасани.\nАввалроқ олимлар коронавируснинг янги штамми болаларда кўпроқ учраётганини маълум қилган эди.\nБундан ташқари, Буюк Британия дунёда биринчи бўлиб COVID-19’га қарши AstraZeneca вакцинасидан фойдаланишга рухсат берди. Мамлакатда оммавий вакцинация 2020 йил 8 декабрда бошланган.\nБуюк Британияда илк бор бир суткада 55 мингдан ортиқ одамда коронавирус аниқланди\n12:13, 03.10.2021 68311\n12:39, 28.09.2021 43445\n13:57 Бугун 645\n13:42 Бугун 535\n13:27 Бугун 2309\n13:12 Бугун 3416\n13:54, 21.10.2021 113665\n18:13, 21.10.2021 72013\n18:33, 21.10.2021 69615\n22:36, 20.10.2021 67512


Ливия соғлиқни сақлаш вазири ҳибсга олинди - xabar.uz\nЛивия соғлиқни сақлаш вазири ҳибсга олинди\n26.01.2022 19:51 0 1260\nЛивия соғлиқни сақлаш вазири Али аз-Занати мамлакат пойтахти Триполидаги Митига халқаро аэропортида ҳибсга олинди. Бу ҳақда «The Libya Observer» хабар берди.\nВазир мамлакат шифохоналари учун кислород баллонларини сотиб олиш ва ўрнатишда коррупцияда айбланяпти.\nМаҳаллий ОАВ ёзишича, Ливия бош прокуратураси Аз-Занатининг мамлакатдан чиқишини тақиқлаган эди.\nВазирнинг ушланиши борасида ҳукумат ҳозирча расмий баёнот берган эмас.\nМитига аэропорти Ливия миллий бирдамлик ҳукумати назорати остида.\nкоррупция Соғлиқни сақлаш вазирлиги Ливия\nЖамият 01/05, 15:54\nЖамият 27/04, 17:08\nЎзбекистонда нега ўткир респиратор касалликлар кўпайиб бораётгани айтилди


27 май 2020, Тошкент вақти: 08:04\nҚашқадарёнинг Ғузор туманида яшовчи Ҳуршида Пирназарова терган пахтасини топшираётганда тарозидан уриб қолинишига эътироз билдиргани учун калтаклаган фермер хўжалиги раиси устидан шикоят қилди.\n30 ёшли уй бекаси Ҳуршида Озодлик билан суҳбатда маҳалла фаоллари тарафидан мажбурлаб пахтага чиқарилгани, буни устига ўзи пахта терган фермер хўжалиги раисидан бундан 2 ҳафта олдин калтак еганини айтади.\n- Мели Раҳмонов қишлоғидаги Асад Ҳудойбердиев фермер хўжалигида пахта тердик. Уйда ёш боламни қўйиб, бола пулини кесишмасин, деб пахтага чиққанман. Пахтани топшираётганимизда тарозидан уриб қолаверди. Ўн килогача уриб қоларди. Фермер хўжалиги раисига “нимага шунча уриб қоляпсиз, озроқ қайтаринг”, деган эдим сўкди, ёмон сўзлар билан ҳақоратлади, кейин урди, тепкилади. Пахта даласида хушсиз холатга келтириб ташлади, - дейди ғузорлик Ҳуршида.\nФермердан калтак еганини айтаётган ғузорлик теримчи туман касалхонасига тиббий ёрдам сўраб мурожат қилган, лекин касалхона уни қабул қилмаган.\n- Шифокорлар олишмади, "калтак еганни олмаймиз" дейишди. Уйга келиб уйда даволандим. Кейин мелисага ҳам мурожат қилдим, прокуратурага ҳам ариза билан мурожат қилдим, ҳеч қандай натижа йўқ. Ҳеч ким ишимни кўрмаяпти, - дейди Ҳуршида Пирназарова.\nҒузар тумани ички ишлар бўлимидагилар Ҳуршида Пирназарова фермердан калтак егани ҳақида шикоят қилганини тасдиқлашди. Лекин, иш “маиший можаро” деб топилиб, ёпилган.\nОзодлик Ғузордаги Асад Худойбердиев фермер хўжалиги раисининг ўзига боғланди. Лекин, у бу ҳақда гапиришни истамади ва телефон гўшагини қўйиб қўйди.\nҲуқуқ ҳимоячилари Ўзбекистонда амалдорлар қўл остидаги шахсларни таҳқирлаш ва калтаклаш одатга кирганини таъкидлашади.\nЎзбекистонлик ҳуқуқ фаоли Зиёдулла Раззоқовнинг айтишича, одатда бундай ҳуқуқ бузилишларидан шикоят қилинган тақдирда ҳам иш кўриб чиқилмайди.\n- Ҳоким фермерни калтаклаши, фермер қўли остидагиларни калтаклаши бу жуда кенг тарқалган. Ҳокимларни ўзлари муштумзўр бўлса, прокурор ва мелисани ўзи муштумзўр бўлса калтак еган кимга арз қилади? Арз қилса ҳам ким унга қулоқ солади, ишни ёпиб қўйишади, шу билан муштумзўрликлар яна давом этаверади, - дейди Раззоқов.\nЎзбекистонда маҳаллий амалдорларнинг зўравонлиги инсонлар ўлимига сабаб бўлгани ҳоллари ҳам кўп бўлган. Лекин ҳаётдан кўз юмганлар қариндошларига босимлар ўтказилиб, бу жиноятлар жамоатчиликдан сир тутиб келинади.


“Abituriyent” газетасининг 10 йиллигига бағишланган анжуман бўлиб ўтди | www.ziyouz.uz\nБош саҳифа Янгиликлар“Abituriyent” газетасининг 10 йиллигига бағишланган анжуман бўлиб ўтди\n“Abituriyent” газетасининг 10 йиллигига бағишланган анжуман бўлиб ўтди\nЧоп этилган 11.02.2017 11.02.2017 МуаллифZiyouz.uz\nТошкент шаҳридаги «Пойтахт» бизнес марказида “Abituriyent” газетасининг 10 йиллигига бағишланган “Abituriyent”: кеча, бугун ва эртага” мавзусидаги илмий-амалий анжуман бўлиб ўтди. Тадбирда зиёлилар, газета ходимлари, ҳамкорлар ва газетхонлар иштирок этди.\n“Abituriyent” газетасининг раҳбари Баҳромжон Холиқов ва бош муҳаррири Мансур Сиддиқов анжуманни очаркан, меҳмонларни нашрнинг 10 йиллиги билан табрикладилар, унинг фаолияти, келгуси режалари ҳақида батафсил маълумот бердилар.\n“Abituriyent” газетаси 2007 йили ташкил этилган бўлиб, у абитуриентларни олий ўқув юртларига тайёрлашни мақсад қилган. Газетанинг ҳар сонида она тили ва адабиёти, тарих, математика, инглиз тили, физика, биология, кимё, география, рус тили ва адабиёти, француз тили, немис тили каби фанлардан ўзбек ва рус тилларида тест саволлари эълон қилинади. Шунингдек, фанлар бўйича қўшимча маълумотлар, жадваллар, абитуриентлар учун психологик тавсиялар, қизиқарли мақолалар ҳам бериб борилади.\nҲозирда “Abituriyent” газетаси 48 саҳифада, 11000 нусхада чоп этилмоқда. Газетанинг abituriyent.uz номли сайти ҳам фаолият юритмоқда. Яқин орада газетанинг архивини бевосита сотиб олиш ва онлайн тест топширишга мўлжалланган мобил илова тақдим этилиши режалаштирилган.\n“Abituriyent” газетасининг 10 йиллигига бағишланган анжуман. Сурат муаллифи: Мадина Нурманова\n“Abituriyent” газетасининг 10 йиллигига бағишланган анжуман қатнашчилари. Сурат муаллифи: Мадина Нурманова\n← Аввалги Аввалги Етти иқлимни биласизми?\nКейинги → Кейинги: Туркия элчиси Аҳмет Башар Шен улуғ мутафаккир Алишер Навоийга эҳтиромини билдирди


Ҳиндистон алоқа компаниялари абоненти сони бир миллиарддан ошди - Terabayt.Uz\nҲиндистон телекоммуникацияларни бошқарув агентлиги хабар беришига кўра, мамлакатдаги алоқа операторларининг абонентлари сони 1 миллиард 30 миллион нафарга етган. Шундай қилиб миллиарддан ортиқ абонентлари билан Ҳиндистон жаҳонда Хитойдан кейинги иккинчи ўринни эгаллаб турибди. Хитой 2012 йилнинг бошида бу кўрсаткичга эришган эди. Ҳозир Хитойда 1,3 млрд мобиль алоқа фойдаланувчиси бор.\n#абонент #мобил алоқа #мобил алоқа оператори #Ҳиндистон


Galaxy S21'ларни қулф экранидан чиқаришнинг кутилмаган усули бўлади - Terabayt.Uz\nGalaxy S21'ларни қулф экранидан чиқаришнинг кутилмаган усули бўлади\nЯнгилик: Bixby ҳали ҳам расман бор экан. Бу ҳали ҳаммаси эмас, Bixby 2021 йилда ҳам мавжуд бўлар экан. SamMobile'нинг хабар беришича, Galaxy S21 моделлари Bixby Voice'га эга бўлади. Агар муваффақиятсизликка учраган ёрдамчининг маросимсиз «дафн қилиниши»ни кутаётган бўлсангиз, бунга ҳали анча борга ўхшайди.\nSamsung ўзининг Bixby ёрдамчиси қамровини кенгайтириш учун S21 моделларига Bixby Voice'ни жорий қилади. Бу билан смартфонларни овоз ёрдамида қулфдан чиқариш мумкин бўлади.\nЭкранни овоз билан қулфдан чиқариш Face ID'дан ҳам ишончсизроқ. Бихбйънинг самарасиз эканини инобатга олсак, бу янада хавфли биометрик усулга айланади. Умид қиламизки, бу тахминларимиз охир-оқибат хато бўлиб чиқади.\nСмартфонни Bixby Voice билан қулфдан чиқариш усули One UI 3.1 қобиғининг бир қисми бўлиши мумкин. One UI 3.1 прошивкаси Galaxy S21 смартфонларида дебют қилинади. Ушбу функция кейинчалик One UI 3.1 прошивкасига ўтган бошқа смартфонларда ҳам мавжуд бўлади.\n#Bixby #овозли ёрдамчи


ЎзА - Хорижлик зиёратчилар Бухорода\n31.07.2017 19:11 Чоп этиш версияси\nИндонезия ва Малайзиядан келган сайёҳлар иштирокида Баҳоуддин Нақшбанд ёдгорлик мажмуасида ўтказилган анжуманда бу алоҳида таъкидланди. Ўзбекистон Республикаси Туризмни ривожлантириш давлат қўмитаси ва Ўзбекистон мусулмонлари идораси вилоят вакиллиги ҳамкорлигида ташкил этилган тадбир Бухоро сайёҳлик салоҳияти тақдимотига бағишланди.\nҚадимий ёдгорликлари билан дунёга машҳур Бухоро замини тарихий-маданий обидаларга бой, айни пайтда зиёрат туризми имкониятлари ҳам кенг. Зиёрат туризмини йўлга қўйишда Ўзбекистон Республикаси Туризмни ривожлантириш давлат қўмитасининг Индонезия ва Малайзия мамлакатларидаги мутасаддилари билан ҳамкорлик муҳим аҳамият касб этаётир.\nХорижлик меҳмонлар Баҳоуддин Нақшбанд қабрини зиёрат қилди.\n– Индонезияда Бухоро заминида туғилиб вояга етган буюк муҳаддис Имом Бухорийни яхши билишади, – дейди ушбу мамлакатдан келган сайёҳ Асхари Нуриддин. – Малайзиядаги сингари Индонезияда ҳам Нақшбандия тариқати кенг тарқалган. Таълимоти қалб гўзаллиги, руҳий камолот, ҳалоллик каби қадриятлар билан узвий боғлиқ бу тариқатга эргашувчилар кўп. Бугун биз кўпдан буён орзу қилиб юрган зиёратгоҳда турганимиздан ғоятда мамнунмиз. Бунинг учун Яратганга ҳамдлар айтамиз. Ислом маданияти ривожига улкан ҳисса қўшган улуғ зот Баҳоуддин Нақшбанд ҳазратлари қадамжоси ниҳоятда обод эканини кўриб, ҳайратга тушдик.\nХорижлик зиёратчилар Пойи Калон мажмуаси, унинг таркибига кирувчи Масжиди Калонда ҳам бўлди. Бу ерда 10 минг кишига мўлжалланган жомъе масжиди тарихи, бинонинг меъморий улуғворлиги, ибодатчилар учун яратилган қулайликлар меҳмонларда катта таассурот қолдирди.\nМеҳмонлар Исмоил Сомоний мақбараси, Лаби ҳовуз мажмуаси, қадимий Арк қалъаси, Ситораи Моҳи Хоса халқ амалий санъати музейи, хаттотлик санъати, миллий ҳунармандлик намуналари билан танишди.\n– Мен кўплаб Шарқ давлатларида бўлганман, лекин бундай эртакнамо шаҳарни, меҳмондўст одамларни ҳеч қаерда кўрмаганман, – дейди малайзиялик меъмор Зайтун Муҳаммад Но. – Бухорога тўртинчи бор келишим. Ҳар гал худди биринчи марта келгандай ҳаяжонга тушаман. Қадимий шаҳарларнинг ҳар бири ўзича бетакрор, гўзал. Лекин Бухоро барибир Бухоро-да. Негаки, бу ердан нафақат бой таассурот оласан, балки қалбинг қандайдир таскин топади, кўнглинг хотиржам бўлади. Бу унинг беназирлигидан, буюклигидан, деб биламан. Ҳар бир меъморий обида ўзига хос ранглар билан безатилган, услублар жилоси ўзгача, теран фалсафий маънога эга. Сўз билан ифодалаб бўлмайдиган мафтункор сеҳр бор. Улар ўзбек халқининг буюк бунёдкорлик салоҳиятини кўз-кўз этиб туради.\n– Бухоро ҳақида кўп эшитганман, – дейди индонезиялик Танго Сри Хартон. – Лекин бу ерда кўрганларим тасаввур қилганларимдан ҳам зиёда экан. Қандай ажойиб обидалар бор-а! Ўзингизни эртаклар оламида юргандек ҳис қиласиз. Ўзбекистонда тарихий меъморий обидаларни асраб-авайлаш, таъмирлаш ва зиёратчию сайёҳлар учун шароитлардан, қулайликлардан ҳайратимиз янада ортди. Бухоро каби қадимий шаҳар обидалари умуминсоният мулкидир. Биз Бухорода икки кун бўлдик, лекин икки дақиқадек туюлди. Ахир, бу ердаги маданий обидаларни, маънавий-маърифий бойликларни кўриш, ундан завқ олиш учун бу жуда кам вақт. Қисқа фурсатда олган таассуротларимиз умримизга татийди. Кўчалар озода, меҳмонхоналардаги хизмат жойида. Қаерда бўлмасин, халқингизнинг самимийлиги, меҳмондўстлигини ҳис қилдик. Худо хоҳласа, албатта яна келамиз.\nХорижлик меҳмонлар орасида туристик компания ва фирмалар, соҳа мутасаддилари ҳам бор. Улар ўзбекистонлик ҳамкасблари билан ҳамкорликда зиёрат туризмини ривожлантириш борасида фикр алмашди.\nЎзбекистон Республикаси Туризмни ривожлантириш давлат қўмитаси бош бошқармаси бошлиғи А.Темирхўжаевнинг таъкидлашича, қўмита бошқа мамлакатлар билан ҳам сайёҳлик алоқаларини мустаҳкамлаш доирасида зиёрат туризмига қизиқувчилар сафарини уюштиришга алоҳида эътибор қаратади.


Барчамиз маънавий озуқадан баҳра оляпмиз\nҲазрати Исо вафотидан сал олдин тўртта шогирди — Бутрус, Ёқуб, Юҳанно ва Идрис билан гаплашиб ўтирганди. У ўзининг охирзамонда ҳозир бўлишини қайси белгидан билиб олиш мумкинлигини айтиб, қуйидаги муҳим саволни кўтарган эди: «Уйидагиларга ризқ-рўзни вақтида бериб туриш учун хўжайин улар устидан тайинлаган ишончли ва ақлли хизматкор ким?» (Матто 24:3, 45; Марк 13:3, 4). Исо пайғамбар «хўжайин» сифатида охирзамонда шогирдларини маънавий озуқа билан узлуксиз таъминлаб турадиган кишиларни тайин этишига уларни ишонтирган. Хўш, «ишончли ва ақлли хизматкор» кимлардан иборат экан?\nИсонинг мойланган издошларидан иборат бўлган кичкина гуруҳ. «Ишончли ва ақлли хизматкор», яъни Яҳова Шоҳидларининг Етакчи кенгаши маънавий озуқани вақтида етказиб туради. Биз, «ризқ-рўзни вақтида етказиб турган» ишончли хизматкорнинг қарамоғидамиз (Луқо 12:42).\nУ Худонинг уйини бошқаради (1 Тимўтийга 3:15). Исо алайҳиссалом «ишончли ва ақлли хизматкор» зиммасига юксак масъулият юклаган. Уларга Тангри Яҳова ташкилотининг ер юзидаги қисмини бошқариш, яъни бу ташкилотнинг мол-мулкига қараб туриш, воизлик фаолиятида етакчилик қилиш ва жамоат орқали бизга таълим бериш топширилган. Шундай экан, бизни керакли вақтда зарур нарсалар билан таъминлаш учун «ишончли ва ақлли хизматкор» биз хизматда фойдаланаётган адабиёт ҳамда йиғилишу анжуманлар дастури орқали маънавий озуқани етказиб туради.\n«Хизматкор» унга топширилган хушхабарни Муқаддас Китобга асосланиб ваъз этаётгани учун ишончли ва Масиҳнинг ер юзидаги мол-мулкини донолик билан ишга солаётгани учун ақлли деб аталган (Ҳаворийлар 10:42). Тангри Яҳова унинг ишини баракали қилиб, маънавий озуқани мўл-кўл етказиб беряпти (Ишаё 60:22; 65:13).\nҲазрати Исо шогирдларини маънавий озуқа билан таъминлаш учун кимни тайин этган?\n«Хизматкор» қайси маънода ишончли ва ақллидир?\nУшбу мақола ишончли ва ақлли хизматкор ҳақидаги масални тўғрироқ тушунишимизга кўмаклашади. Қандай қилиб маънавий соғлигимиз мазкур воситага боғлиқ эканини кўриб чиқинг.


Ишга киришда коронавирус касали бўлмаганлик тўғрисидаги маълумотномани талаб қилиш асослими? – ВОҲА\nИшга киришда коронавирус касали бўлмаганлик тўғрисидаги маълумотномани талаб қилиш асослими?\nКорхона карантин пайтида янги ишчиларни ишга олишда улардан вирусга касал бўлмаганлик тўғрисидаги маълумотномани талаб қилиши қанчалик тўғри? Айни кунларда муҳим бўлиб турган ушбу саволга Бандлик ва меҳнат муносабатлари вазирининг матбуот котиби Шаҳноза Равшанова жавоб берди:\n— Меҳнат кодексининг 80-моддасида ишга қабул қилишда талаб этиладиган ҳужжатлар рўйхати кўрсатилган. Ушбу ҳужжатлар ва бошқа қонун ҳужжатларида назарда тутилмаган ҳужжатларни талаб қилиш тақиқланади.\nБирон-бир норматив ҳужжатда ишга қабул қилишда коронавирус инфекцияси бўйича касалликка чалинмаганлиги тўғрисидаги ҳужжат талаб қилиш кўрсатилмаган.\nАгар коронавирус инфекцияси билан касалланган фуқароларни ишга қабул қилишда касалликка чалинганлиги сабабли ишга қабул қилиш рад этилса, ноқонуний ишга қабул қилиш рад этилган ҳисобланади ва иш берувчини жавобгарликка тортишга асос бўлади.\nГаз таъминоти ташкилоти қуйидагиларга мажбур:


Uzbek Tigers тарқатиб юборилгани ҳақидаги хабар рад этилди\nБутунжаҳон бокс сериялари WSB мусобақаларида иштирок этиб келган Ўзбекистоннинг Uzbek Tigers жамоаси фаолияти тўхтатилмади, деб хабар беради Ўзбекистон бокс федерацияси матбуот котиби Умид Мирзақориев.\nУмид Мирзақориев жамоа тарқатиб юборилмаганлиги ҳақида Замон информацион, ахборот-таҳлилий кўрсатувига берган интервьюсида маълум қилган: Uzbek Tigers жамоаси ўз фаолиятини давом эттиряпти. Ҳеч қанақасига тарқалиб кетгани йўқ. Биз бу ҳақда ижтимоий тармоқларда тарқалиб кетган миш-миш гаплар бўйича суриштирув ишларини бошладик. Bataфсил ҳаммасига ойдинлик киритганимиздан сўнг бу ҳақда расмий хабар берамиз. Ҳозирги вақтда Uzbek Tigers жамоаси ўқув йиғин машғулотларини олиб бормоқда .\nАввалроқ GoSport нашри янги мавсумда Ўзбекистон бокс федерацияси WSB мусобақаларида иштирок этувчи Uzbek Tigers жамоасини молиялаштиришни тўхтатишга қарор қилгани ҳақида хабар берганди. Бунга ҳаваскор бокс бўйича терма жамоанинг бошқа мусобақаларда иштирок этиши сабаб сифатида кўрсатилганди.\nКиритилди: 15:50 12.02.2019. Ўқилди: 964 марта. Фикрлар сони: 0 та.\nАндижон бозоридаги "мафия" аёл: можаролар қачонгача давом этади?


Картошканинг биологик хусусиятлари | Агро-Олам.Uz\nБош саҳифа Деҳқончилик Картошканинг биологик хусусиятлари\nҲамма экинлар сингари картошканинг ўсиши, ривожланиши ва юқори ҳосил тўплаши учун сув, иссиқлик, ёруғлик, озиқ моддалар, кислород оптимал миқдорда зарур. Унинг экологик омилларга бўлган талабини ўрганиш учун у келиб чиққан жойнинг иқлимини яхши билиш жуда муҳим.\nҲароратга талаби. Картошка нисбатан салқин об-ҳаво шароитида яхши ривожланади. Туганакдаги кўзчаларда, жойлашган куртаклар 3-6 0С да кўкара бошлайди. Туганаклар 7-12 °С да тезроқ ривожланади, 20 0С да жадал ўсади. Унинг илдизлари ҳарорат 7 0С дан кам бўлмагандагина ҳосил бўлади. Шунинг учун у тупроқнинг 10 см чуқурлигида ҳарорат 7-8 0С да эка бошланади. Кўкартирилган туганаклар ўтқазилгандан кейин экишуниб чиқиш даври 14-18 кун, кўкартирилмаганлари учун 20-30 кунни ташкил этади.\nЎртача ҳарорат 10-18 0С бўлганда, ўртача суткалик ҳарорат йиғиндиси 243-316 0С ни ташкил қилади. Жуда паст ёки юқори ҳароратда кўкариш жадаллиги пасаяди. Ҳарорат 3-5 ва 31-35 0С ларга уларнинг ўсиши ва ривожланиши тўхтайди, 1-1,5 ва 35-40 0С ларда куртаклар, туганаклар зарарланади (Писарев Б.).\nСовуқ тупроқда уруғлик туганакларнинг узоқ туриб қолиши илдиз ва ер усти массаси ҳосил бўлмасдан, туганаклардаги захира моддалар ҳисобига янги туганаклар ҳосил қилиши мумкин. Бундай ҳолат туганаклар совуқ, сернам ёки қуруқ, ҳарорати 25-30 0С дан юқори тупроқларга экилганда кузатилади.\nМайсаларнинг ривожланиши учун салқин, сернам об-ҳаво зарур. Улар жазирама иссиқ ва гармселдан зарарланади. Туганаклар -1-2 0С совуқдан зарарланади. Аммо ҳаво ҳарорати секинлик билан пасайиб борса, ундаги қанд 8 % га етади ва улар қишлаб чиқади. Улар эрта кўкаради ва қўнғизлар, битларга бошпана бўлади.\nКартошканинг поя ва барглари 5-6 0С ҳаво ҳароратида кўкариб бошлайди. Унинг максимал ўсиши тупроқ намлиги етарли бўлганда 17-22 0С да кузатилади. Ҳаво ҳарорати 42-45 0С га етганда поя ва барглар ўсищдан тўхтайди. Бунда нафас олишга, фотосинтез натижасида ҳосил бўлган органик моддалардан кўпроқ сарфланади. Ҳарорат 50 0С га етганда нафас олиш максимум даражага етади, ўсимлик сўлийди, нобуд бўлиши ҳам мумкин. Ҳарорат паст – 1-1,5 0С бўлиб ҳаво нисбий намлиги юқори бўлса поялар, барглар қорайиб нобуд бўлади.\nУнинг гуллаши учун энг мақбул ҳарорат 18-21 0С. Ҳаво ҳарорати ундан ортса гуллар, ғунчалар тўкилиб бошлайди. Одатда 25-29 0С да гуллаш тўхтайди. Энг жадал фотосинтез ҳавода 0,03 % СО2, ҳарорат 20 0С бўлганда кузатилади. Ҳаводаги СО2 1 % га етганда ҳаво ҳароратининг оптимуми 30 0С га етади. Тупроққа 80-100 т/га органик ўғит солинганда СО2 билан таъминланиш кучаяди. Гўнг солинган далада СО2 миқдори, шамол бўлмаганда, барглар остида эрталаб 1 % га етади, натижада туганакларнинг ҳосил бўлиши бир суткада 1 гектарда 500-600 кг ортади.\nТуганаклар ҳосил бўлиши учун энг мақбул тупроқ ҳарорати 15-19 0С, эртапишар навлар учун 15-17 0С, ўртапишарлар учун 19 0С. Ўзбекистон шароитида туганаклар ҳосил бўлиши учун оптимал тупроқ ҳарорати 18-20 0С, ҳаво ҳарорати 22-24 0С.\nТупроқ ҳарорати 6 0С дан паст ва 23 0С дан юқори бўлса туганаклар ҳосил бўлиши секинлашади, 26-29 0С да тўхтайди.\nЮқори ҳарорат столонларнинг кўп ҳосил бўлиши ва унинг шохланишига олиб келади, натижада туганаклар кўп ҳосил бўлади.\nТуганакларнинг ўсиши ва шаклланиши даврида жазирама иссиқ – 3040 0С картошканинг «экологик айнишига» олиб келади. У модда алмашинувининг бузилиши, ҳосилнинг пасайишига сабаб бўлади. Кучсизланган бундай ўсимликлар вируслар ва микоплазма касалликлари билан кучли зарарланади.\nЎсув даврида ўсимликнинг тўла ривожланиб етлиши учун 10 0С дан юқори фаол ҳарорат йиғиндиси эртапишар навлар учун 1000-1200 0С, эрта ўртапишар навлар учун 1100-1400 0С, ўртапишар ва ўртакечпишар навлар учун 1400-1500 0С бўлиши талаб қилинади.\nТупроқнинг намлиги ва ҳаво режими. Картошка – тупроқ намлигига талабчан ўсимлик. Унинг намликка бўлган талаби фазалар бўйича ўзгаради. Куртакларнинг ўсиши ва майсаларнинг ҳосил бўлиши учун сувга бўлган талабини деярли тўла яна туганак ҳисобидан қондиради.\nШоналаш ва гуллашнинг бошланиши билан картошканинг намликка бўлган талаби кескин ортади. Бу даврда намликнинг етишмаслиги тургорнинг пасайишига, баргларнинг сўлишига сабаб бўлади. Гуллаш даврида давомли қурғоқчилик эрта ва ўртапишар навлар ҳосилининг кескин пасайишига ва уруғлик тугунаклар маҳсулдорлик сифатларининг пасайишига олиб келади.\nТуганакларнинг ҳосил бўлиш даврида ҳарорат 19-20 0С тупроқ намлиги ЧДНС нинг 100 % и атрофида бўлса туганаклар ҳосили энг юқори бўлади (Писаев Б. А).\nГуллаш бошланишидан поя ва баргларнинг ўсиши тўхтагунча бўлган даврда картошканинг намликка бўлган талаби энг юқори бўлади. Бу даврда тупроқ оптимал намлиги энг паст чегараси ЧДНС 70 % дан юқориси 100 % даражада ушланади.\nТупроқ намлиги меъёридан ортиқ ҳолда узоқ давом этса, туганаклар кислороднинг етишмаслиги натижасида димиқиши ва чириши мумкин. Тупроқ намлигининг меъёридан ортиқ бўлиши ва кислороднинг етишмаслигининг биринчи белгиси – туганак юзасида ғовак оқ доғлар пайдо бўлишидир. Айниқса, сувни кўллатиш жуда хавфли.\nПоя ва барглар сўлиб, туганаклар ўсиши пасайганда картошканинг намликка талаби камаяди. Ўсув даврининг охирида қуруқ ва иссиқ об-ҳаво шароитид,а туганакларда қалин, мустаҳкам пўст ҳосил бўлади, улар ҳосилни йиғиштириш пайтида туганакларни механик жароҳатланишдан сақлайди ва уларнинг қиш даврида яхши сақланишини таъминлайди. Ёмғирли об-ҳаво пишиш даврини узайтиради, ҳосилни йиғиштириш даврида осонгина жароҳатланадиган нозик пўстнинг шаклланишига олиб келади.\nКартошканинг транспирация коэффициенти 400-500 ва у ўсиш шароитига боғлиқ ҳолда 230-700 гача ўзгариши мумкин. Ўзбекистон шароитида 25-30 т/га туганак ҳосили олиш учун 2000-12000 т/га сув сарфланади. Иссиқ кунлари бир туп ўсимлик бир суткада 4 л сув буғлатиши мумкин.\nКартошка тупроқнинг ҳаво режимига жуда талабчан, айниқса, туганакларнинг ҳосил бўлиш даврида. Ёш туганакларнинг нафас олиш фаоллиги юқори, улар нафас олиш жараёнида ҳар бир грамм қуруқ модда ҳисобида 7-7,6 мг СО2 ажратади. Ўсиш даврининг охири, туганакларни пишишида бу кўрсаткич 8-8,5 баравар камаяди.\nТупроқдаги ҳаво миқдори унинг ғоваклигига боғлиқ. Яхши ишланган, структурали, юқори меъёрларда органик ўғитлар солинган тупроқда, тупроқ ғоваклиги унинг ҳажмининг 65 % ига етади. Аммо тупроқ қуруқ бўлгандагина бу ҳажмни ҳаво эгаллаши мумкин, амалда унинг бир қисми нам билан тўлган бўлади ва тупроқ намлиги қанча юқори бўлса ҳаво учун шунча кам жой қолади. Намлиги меъёридан ортиқ жой ва ботқоқ тупроқларда картошка учун ноқулай ҳаво режими ҳосил бўлади, шунинг учун улар картошка ўстиришга яроқсиз.\nТупроқнинг ҳаво режими унинг зичлигига боғлиқ. Туганак ҳосил бўладиган қатламида тупроқ зичлиги қанча кам бўлса, илдиз тизими кислород билан шунча яхши таъминланади, ҳосил ҳам шунча юқори бўлади. Картошка учун энг қулай тупроқ зичлиги ўртача 0,9-1,2 г/см3. Бундай ҳолда тупроқ ва атмосфера ҳавосининг алмашинуви фаоллашади.\nПрофессор Писарев Б. А. маълумотларига кўра тупроқ зичлиги ортиши билан ҳосилдорлик пасаяди (20-жадвал).\n20. Тупроқ зичлиги ва картошка ҳосилдорлиги\nц/га Ҳосилдорлик %\nНамлик ортиқча, кучли зичлашган тупроқларда кислород миқдори 2 % камаяди, карбонат ангидрид гази кескин ортади. Газ алмашинуви қониқарсиз бўлганда, илдизлар ёмон ўсади, уларнинг сўриш қобилияти пасаяди. Тупроқ ҳавосида кислород миқдорининг 4 % камайиши, амалда илдизлар ва ёш туганакларнинг нафас олишини тўхтатади ва улар чирий бошлайди. Зич тупроқларда майса ҳосил бўлиши кечикади, туганаклар кеч ҳосил бўлади, ҳосил эртароқ шаклланмайди, бу айниқса, эртаги картошка учун йўл қўйиб бўлмайдиган ҳол. Мўл ҳосилни фақат тупроқни бутун ўсув даврида ғовак ҳолда сақлагандагина олиш мумкин.\nЁруғлик. Картошка ёруғсевар ўсимлик. Ёруғлик етишмаса у кам ва сифатсиз туганаклар ҳосил қилади. Кучсиз сояланган жойларда поялар чўзилади, поя ва барглар кучсиз сарғайиб бошлайди, туганакларнинг ҳосил бўлиши кечикади. Кучли сояланганда поялар нозик, мўрт, узун бўлади, тупроқда туганаклар ўрнида учи йўғонлашган узун оқ столонлар ҳосил бўлади.\nТуганаклар кўкартирилаётганда яхши ёритилганлик калта, йўғон, яшил ёки қўнғир яшил ўсимталарни ҳосил қилади. Аксинча, ёруғлик бўлмаса ёки етишмаса ўсимталар оқ, узун, уруғларни саралаш ва ташишда осон синадиган бўлади.\nЎзбекистон шароитида қуёш ёруғлиги кўп бўлиши ва иссиқ ҳарорат ўсимлик ривожланишини секинлаштиради, ҳосилдорликни камайтиради ҳамда туганакларнинг уруғлик сифатини ёмонлаштиради. Бундай ҳолатда дарахтларнинг табиий сояси картошка ҳосилдорлигига ижобий таъсир кўрсатади. Тошкент аграр университети маълумотларида эртапишар Седов нави ҳосилдорлиги очиқ пайкалда 16,77 т/га, кучсиз сояланганда 19,05 т/га ни ташкил этган. Туганаклар ҳосили сояланмаган майдонда 12,3 т/га, сояланганда 16,84 т/га бўлган.\nҲаво иссиқ бўлганда қисқа кунда картошка тез пишади унинг қисқа кунга таъсирчанлиги турли навларда турлича. Ҳарорат 10-15 0С бўлганда ўсимлик узун кун шароитида тезроқ етилади.\nАгротехник усуллардан экиш усули ва меъёри баргларнинг ёруғлик билан таъминланишини бошқаришда аҳамияти катта. Барглар юзасининг катталиги, уларнинг жойлашиши, ёруғлик энергиясини ютиши ҳам ёруғлик билан таъминланишида муҳим кўрсаткичлар ҳисобланади. Картошка қаторлари жанубдан шимолга қараб жойлаштирилса ҳосилдорлик 1,6-2 т/га, туганакларнинг крахмаллиги 1-2 %, қаторлар ғарбдан шарққа қараб жойлаштирилгандагига нисбатан ортади. Қатор оралари 90 см қилиб экиш 70 см га нисбатан ўсимликларнинг ёруғлик билан таъминланишини яхшилайди.


04 март 2021, Тошкент вақти: 02:31\nЎзбекистон Фанлар академиясининг Сейсмология институтида бўлиб ўтган ушбу илмий анжуманда зилзила хавфини баҳолаш, бу офат келтириш мумкин бўлган моддий ва маънавий зарарни камайтириш, кучли ер силкиниши содир бўлиш эҳтимолини олдиндан аниқлаш, сейсмик фаол ҳудудларни минтақалаштириш муаммолари юзасидан маърузалар тингланди.\nСейсмология институти дирекори, академик Қаҳҳор Абдуллабековнинг сўзларига кўра, сўнгги йилларда мамлакатда сейсмологик кузатувлар соҳасида халқаро ҳамкорликнинг меъёрий-ҳуқуқий асослари ишлаб чиқиляпти. Марказий Осиёда сейсмик хавфни камайтиришга қаратилган лойиҳалар асосида уй-жойлар, корхоналар, сув тўғонлари каби иншоотлар, турли инфратузилмалар ҳисобга олинади ва сейсмик хавф-хатар баҳоланади. Сейсмик об-ҳаво ўрганилади, техноген объектлар – нефть ва газ конлари, йирик сув омборларида кузатув ишлари олиб борилади.\nЎзбекистон сейсмик хавфли минтақада жойлашган. Тарихда ҳозирги Ўзбекистон ҳудудида кучли ер силкинишлари содир бўлгани маълум. Масалан, 1620 йилда Фарғона водийсидаги Ахсикентда, 1902 йилда Андижонда ўта кучли зилзилалар юз бериши оқибатида бу шаҳарлар бутунлай вайронага айланиб, жуда кўп одам қурбон бўлган.\nҚ.Абдуллабековнинг таъкидлашича, зилзила қаерда ва қандай куч билан юз бериши эҳтимоли акс этган хариталар тузилиши лозим. Амалга оширилаётган барча қурилиш ишлари, коммуникация тизимларини барпо этиш шу асосда олиб борилиши керак.\nСейсмология институти илмий котиби Моҳира Усмонованинг билдиришича, зилзилабардош бўлмаган иншоотлар қурилиши бу офат вақтида инсон ҳаёти учун хавфни сезиларли оширади. Кучсиз иқтисодиёт ва аҳолининг табиий офатга яхши тайёргарлик кўрмаслиги вазиятни янада кескинлаштиради. Шунинг учун ҳозир Ўзбекистонда аҳолининг турли қатламлари учун табиий офатлар вақтида талофатни камайтиришга қаратилган дастурлар ишлаб чиқилмоқда.\nАнжуман иштирокчиси, Россиянинг Ер физикаси институти замонавий геодинамика лабораторияси раҳбари Юрий Кузьминнинг фикрича, табиий офатлар олдини олишда бир мамлакат доирасида самарали иш олиб бориб бўлмайди. Бунинг учун бир неча давлатларнинг куч-ғайратини бирлаштириш керак. Ҳозирда мавжуд бўлган энг оғир муаммо эса сейсмик кузатувлар тизимини ва уларни молиялаштиришни сақлаб қолишдир. Шунингдек, эришилган муваффақиятлар билан қаноатланмай, мунтазам ривожланиш керак. Янги станциялар, кузатув пунктлари бунёд этиш зарур.


«SHIVAKI» САВДО МАРКАЗИ СИЗНИНГ ХИЗМАТИНГИЗДА! АЗИЗ ҲАМЮРТЛАР! — Пахтакор29\nТуманимизнинг Пойтуғ шаҳри марказида жойлашган «SHIVAKI» савдо марказидан СИЗ 1000 хилдан зиёд маҳсулотни кўриб, ўзингизга ёққан ва қулай бўлган маҳсулотни харид қилиш имкониятига эгасиз!\n2021 йилнинг август ойида ўз фаолиятини бошлаган бу савдо маркази бугунги кунда туманимиз аҳли кўнглидан мустаҳкам жой олишга эришди. Бу ерда мужассам бўлган маиший техникалар, рўзғор буюмлари, Сиз учун қулай уяли телефонлар, смартфонлар, авто эҳтиёт қисмлари, электротехника жиҳозлари ва буюмлари, турли хилдаги велосипедларни муддатли тўловлар эвазига харид қилишингиз мумкин.\nОйлик тушуми 1 миллион сўмдан ортиқ бўлган, олти ой айланма маблағли 18 ёшдан 70 ёшгача «Узкарт» ва «Хумо» карталарига эга харидорлар савдо маркази хизматидан бемалол фойдаланишлари мумкин.\n«SHIVAKI» савдо маркази раҳбари Ифтихоржон Эргашев бошчилигидаги тажрибали ходимлар Давлатимиз раҳбари томонидан фуқароларга миллий ширинликлар ва тикувчилик йўналишлари учун берилаётган имтиёзли кредитларга шартномалар тузилмоқда.\nБир сўз билан айтганда «SHIVAKI» САВДО МАРКАЗИ билан ҳамкорлик қилсангиз ва бу ерга ташриф буюрсангиз истагингизга эришасиз.\n«SHIVAKI» САВДО МАРКАЗИГА МАРҲАМАТ ҚИЛИНГ!\nМухр йўқолгани тўғрисида эълон


Рустам Саъдиев: “Барон”нинг ўзбек киносини танқиддан қутқаришини хоҳлайман (интервью)\n15:24 / 22.12.2015\n2002 йилда “Муҳаббат синовлари” фильми экран юзини кўрганида, ўзбек кино санъати тарихида туб бурилиш ясалган эди. Боиси мазкур картина Ўзбекистонда хусусий фильмларнинг жадал ривожланишига туртки бўлди. Шундан сўнг хусусий сектор томонидан тасвирга олинган кўплаб бадиий фильмлар томошабинлар эътиборига ҳавола этила бошланди. Қайсидир бири муваффақиятга эришган бўлса, айримлари турли эътирозларга сабаб бўлди ҳам. Бироқ бугунги кунга келиб бу соҳада жиддий оқсашлар кузатилмоқда. Ҳар жиҳатдан савиясиз, саёз, енгил-елпи ва бир хил мавзудаги фильмлар томошабинларнинг меъдасига тегиб бўлди. Оқибатда кинозаллар аввалгидек гавжум, кинолар эса катта шов-шувларга сабаб бўлмай қўйди. Ана шундай мураккаб шароитда “Муҳаббат синовлари” режиссёри Рустам Саъдиев яна бир сенсацион ишни амалга оширди – Голливуд ва Россиянинг таниқли актёрларини жалб қилган ҳолда “Барон” деб номланган янги картинани суратга олди. Режиссёр билан бўлиб ўтган суҳбатимиз мазкур фильм, бугунги кундаги ўзбек кино санъатининг аҳволи ва бошқа мавзуларда бўлди.\n— Рустам ака, суҳбатимизни бугунги ўзбек киносидаги вазият ҳақидаги мулоҳазалардан бошласак. Ўзингизга маълум, бугун тасвирга олинаётган киноларнинг аксарияти томошабинлар кўнглини тўлдираётгани йўқ. Бунга сабаб нима? Ўзбек кино санъатига нима етишмаяпти, деб ўйлайсиз?\n— Ҳақиқатдан ҳам, экранларда йилдан-йилга, керак бўлса ойдан-ойга томошабинлар камайиб кетмоқда. Бу нарса мени режиссёр, мутахассис сифатида хавотирга солади. Чунки бутун дунёда кино – санъатнинг энг оммалашган тури ҳисобланади. Бизда ҳам худди шундай бўлиб келаётган эди. Лекин яқин икки-уч йилда пастга қараб кетди. Нимага? Чунки ҳақиқий кино олиш йўқолиб қолди. Кинода шаклланиш пайдо бўлаётгандай туюлди: жанрлардан жанрларга ўтиш. Лекин энг асосий йўл қўйиб берилган хато – хоҳлаган одамнинг кино суратга олгани сабаб бўлди, деб ўйлайман. Томошабин ҳам эркаланиб кетди ва уларнинг меъдасига тегиб қўйдик. Чунки охирги пайтда омма, яъни жамият, ёшлар, келажак авлод онгини заифлаштирадиган фильмлар кўпайиб кетди назаримда. Чунки кўпчилик орасида ўтириб қолсам “нимага киноларимиз айниб кетди, нега ҳамма жойни бачкана кинолар босиб кетди”, деб сўрайдиган бўлиб қолишди. Хусусий сектордан чиқаётган киноларнинг ҳаммаси эмас, аксарият қисми ҳақиқатда ҳам шундай.\nМен ўзимнинг касбимни севаман, унинг мухлисиман. Касбга жон куйдириш керак, боғбон мева бераётган дарахтни вақтида парваришлаб турса, хомток қилиб, тагига сув қуйиб, ишлов бериб турса, дарахт ҳам вақтида мева тугади. Назаримда, кинони дарахт деб тасаввур қилсак, унга шира тушди. Шохлари сина бошлаяпти ўзбек киносининг. Кинога яхши бир ислоҳот керак. Биринчи навбатда, тартиб керак бўлиб қолди.\n— Янги суратга олаётган “Барон” фильмингиз ўзига хос шов-шувларга сабаб бўлди. Унда Голливуд актёрининг иштирок этиши, ўзбек киносида янгича услубда, ўзгача жанрда экани айтилмоқда. Ушбу фильм ҳақида ҳам тўхталиб ўтсангиз.\n— Бу психологик драма, драма бўлганда ҳам блокбастер. Жангари йўналишда. Кеча бир журналистга фильмнинг ярим хомаки нусхасини кўрсатгандим. Журналистлар гапга бой бўлишади. Бир гапни айтиб қолди: “Ўзбек киносини танқиддан қутқарадиган кино фильм бўлибди”. Бу гапдан бир томондан хурсанд бўлсанг, бир томондан хафа бўласан. Хафа бўладиган томони, юқорида айтилганидек, ўзбек киноси танқидлар остида қолиб кетган. Шу ҳолатда фильмни суратга олдик. “Ўзбеккино” Миллий агентлиги, Наркотикка қарши кураш маркази билан ҳамкорликда бутун ташкилий ишлари олиб борилди. Ўйлайманки, бу фильм яқин 20-25 йил ичида ўзбек киносида биринчи марта бундай кино суратга олиниши. Уни шахсан мен суратга олганим учун айтмаяпман бу гапни. Балки фильмнинг мураккаблиги, ғояси жиҳатидан, ундаги суратга олишдаги эътибордан, картинада қатнашаётган актёрлар, нафақат Ўзбекистон, балки чет элдан ҳам ижодкорлар таклиф қилинди, хориждаги бир қанча шаҳарларда тасвирга олинди. Ушбу фильмнинг ўзбек киноси тараққиётида намуна бўлишини хоҳлайман. Ҳамма соҳада бўлгани каби кино соҳаси ривожига ҳисса қўшган қайси фильмни намуна қилиб кўрсата оласиз, деганда “Барон”ни тилга олишларини истайман режиссёр сифатида. Мен у аслида шундай фильм, десам нокамтарлик қилган бўламан. Аммо бу фильмда ҳамма ҳаракат шунга қаратилган. Ушбу фильм ғоясига келадиган бўлсак, у асосан ҳозирда дунёдаги энг катта уч-муаммонинг бири – наркобизнес ҳақида. Инсониятни сунъий равишда қириб юборишга қаратилган наркобизнесга қарши кураш ҳақида бу фильм.\n— Фильм нима учун “Барон” деб номланди?\n— Нима учун “Барон” деб номланиши ҳозирча сир. Хоҳлардимки, шу фильмни томоша қилган ҳар бир томошабиннинг ўзи нима сабабдан айнан “Барон” деб номлангани тушуниб етса.\n— Маълумотларга кўра, фильмингизда бир қатор Голливуд киноларида кўплаб ролларни ижро этган актёр Ғассон Маъсуд ҳам роль ижро этган. Унинг картинангизга жалб қилинишига сабаб нимада?\n— Ғассон Маъсуд – араб миллатига мансуб таниқли суриялик актёр. У Умар Шарифдан кейин араб дунёсининг ҳақиқий кино юлдузи. У араб дунёсининг энг нуфузли киноларида катта ролларни ижро этган. Шу билан биргаликда, ҳозирги кунда Голливуд киносидаги талабгор актёрлардан бирига айланган. У машҳур Ридли Скот, Орландо Блум фильмларида суратга тушган. Ридли Скотнинг “Муқаддас замин”, “Кариб денгизи қароқчилари” каби фильмларда рол ижро этган. Нафақат Ўзбекистон, балки Мустақил Давлатлар Ҳамдўстлиги давлатлари кинематографиясида ҳам бу инсон биринчи марта роль ижро этиши.\n— Бундан ташқари, фильмингизда бир қатор таниқли рус актёрлари ҳам суратга тушган экан...\n— Ҳа, Россия халқ артисти Андрей Смоляков, Виктор Вержбицкий, Павел Прилучний ва “Бригада” сериалида роль ижро этган Фарҳод Маҳмудовлар ҳам фильмда қатнашди. Лекин биласизми, асосий мақсад актёрларни фильмга жалб қилиб, режиссёр сифатида ўзимга бино қўйиш, ҳамкасбларим, омма олдида мақтаниш бўлмаган. Аксинча, уларни суратга олиб Ўзбекистоннинг гиёҳвандликка қарши ҳақиқий курашини дунёга кўрсатиш, умуман, бизда бундай нарсаларга ўрин йўқ, деган тушунчани нафақат Ўзбекистон, балки бутун дунё кўрсин, фильм географияси кенг бўлсин, деган мақсадда ушбу актёрларни таклиф қилдик.\n— Интернет ва ижтимоий тармоқларда эълон қилинган видео ва фото лавҳалардан кўрдик-ки, фильм анча жиддий жанрда суратга олинган. Шунга яраша барча ролларга муносиб актёрлар танланган. Аммо халқ орасида комедик роллари билан танилган Муҳаммадисо Абдулхайиров ҳам тасвирга олишда қатнашган. Нима, фильмда комедик роль ҳам борми ёки?...\n— Йўқ, Муҳаммадисо Абдулхайиров комедик ролларни кўп ўйнаётганига томошабин уни шу ижросида яхшироқ қабул қилгани учун шу жанрда фильм суратга олувчи режиссёрлари ўз картиналарига жалб этишади. Бунинг ёмон томони йўқ. Лекин, ўйлайманки, Муҳаммадисо Абдулхайиров кенг ампулали, серқирра актёр. Унинг имконияти жуда кенг. “Қудуқ” фильмидаги ижросини мисол қилиб келтирса бўлади. Бу фильмдаги ижросини кўриб ҳеч кимнинг юзида кулгу мимикаси пайдо бўлмайди. “Барон”да эса салбий роль ижро этган. Ҳозирча қандай ролда ўйнаганини айтолмайман, лекин ижросидан кўнглим тўлди. Муҳаммадисони анчадан бери биламан. Театрларда спектаклларини кузатганман. Унинг имкониятлари чегараланмаган. Бизда эса фақат комедия жанрларида ундан фойдаланилади холос. Шунинг учун томошабин тасаввурида комедик актёр сифатида шаклланиб қолган. У комедик ролни қандай маҳорат билан ижро этса, жиддийларини ҳам шундай ўйнай олади.\n— Бир қатор хусусий фильмларингиз муваффақиятга эришди. Шу билан бирга, давлат буюртмаси асосида ҳам кинолар суратга олгансиз. Масалан, “Сотқин” фильми. Икки сектор орасида қандай фарқ бор?\n— Хусусийлардан фарқли равишда, давлат буюртмаси асосида суратга олинувчи фильмларнинг асосий фарқи шундаки, уларнинг бюджети катта ва давлат томонидан молиялаштирилади. Лекин аслида давлат киноси, хусусий кино деган тушунчалар бўлиши керак эмас. Фақат кино тушунчаси бўлиши керак. Хусусий секторда бир йилда олтмишта, етмишта кино олинди, дейилади. Бизга бунча сонли кино керакмас аслида. 10 та, кўпи билан 20 та олинсин, лекин мазмун жиҳатдан яхши, драматургия асослари билан суғорилган асар бўлиши керак. Майли, у битта, иккита хонада олинсин, қандай суратга олинишидан қатъи назар, мутахассис томонидан суратга олиниши тарафдориман. Лекин хусусий секторда хоҳлаган одамнинг кино олишига йўл қўйиб берилди. Масалан, тиббиётда хусусий шифохоналар бор. Нима учун у ер хоҳлаган одамни даволай олмайди? Олти йил-етти йил ўқийди тиббиёт олийгоҳларида. Нимага кинони хоҳлаган одам олавериши керак? Балки кинога ҳам керакли мутахассислислар бўйича мана шундай талаблар қўйилиши керакдир. Кино мутахассислари, ёшлар олдига жиддий талаблар қўйилиши керак бўлган вақт етди, деб ўйлайман.\n— Юқорида давлат киноларининг бюджети катта бўлади, дедингиз. Бу бюджет қандай тақсимланади? Тегишли мутасаддилар бюджет тақсимоти, фильмни суратга олиш ишларига қай даражада аралашади?\n— Давлат киносида яхши қонун-қоидалар йўлга қўйилган. Фильмнинг бадиий жиҳатдан пишиқ бўлиши учун биринчи навбатда унинг сценарийси “Ўзбеккино” Миллий агентлиги қошидаги бадиий кенгаш вакиллари кўриб чиқишади. Кам-кўстларига маслаҳатларини беради. Давлат киносида фақатгина режиссёр ва сценарист эмас, балки уни мутахассислар кўриб, ўз фикрини айтади, драматургия нуқтаи назаридан қайси жойида оқсаш борлигини айтишади. У мутахассислар драматурглар, санъатшунослар, филологлар асарни анча ўрганиб, кичик давра суҳбатида баҳслар ўтказишади, сценарийни пишитишади. Ана ундан кейин фильмнинг ижроси, режиссураси қандай бўлиши яна бадиий кенгаш томонидан кўриб чиқилиб, қандай камчиликларга йўл қўйилгани, нималарга эътибор берилмагани кўриб чиқилиб, шундан сўнг кенг оммага намойиш этилади. Хусусий кинони ҳам “Ўзбеккино”нинг эксперт комиссияси кўриб чиқади. Авваллари бу комиссия яхши ишлар эди. Ҳозир эса бир-неча одам кинонинг у ерини тўғирла, бу ерини тўғирла, деб номига кўриб чиқишади. Асосан бизнинг сиёсатимизга зид томонлари борми-йўқми, шу нарсага эътибор қаратилади. Лекин профессионализм даражаси, бу фильм томошабинга нима беради деган саволни олдига қўйишмаяпти. Қўпол қилиб айтганда, тадбиркор ҳуқуқи деган тушунча билан ёндашилади. Бу санъат асари. Бунда тадбиркорнинг ҳақ-ҳуқуқи ўнинчи даражали бўлиши керак.\n— Сир бўлмаса, “Барон”нинг бюджети қанчани ташкил этди? Одатда давлат буюртмаси асосида суратга олинаётган фильмларга қанча маблағ ажратилади?\n— Аслида фильмнинг бюджети унинг сценарийси, мураккаблигидан келиб чиқиб шакллантирилади. Бу фильм мураккаб пастоновкали бўлгани учун унинг бюджети бошқа давлат фильмларига қараганда нисбатан кўпроқ. Одатда давлат фильмларига ўртача 600-700 миллион сўм ажратилса, “Барон”нинг умумий бюджети 1,5 миллиард сўм атрофида бўлди.\nБу фильм 5.1-каналли Dolby Surround овозда чиқарилади. Яъни, кинотеатрда ўтирганингизда, овоз ёнингиздан, атрофингиздан, тепангиздан эшитилади. Бугунги кунда Алишер Навоий номидаги кино саройи залларидан бири худди шу овоз эффектини чиқариб берадиган жиҳозлар билан таъминланмоқда. Жаҳон саҳналарига чиқишини ҳисобга олган ҳолда Ўзбекистонда биринчи марта дунё стандартидаги 4К форматида суратга олинди. У IMAX кинозалларида томоша қилишга ҳам мўлжалланган.\n— Фильм премьераси қачон бўлиб ўтади? Айни пайтда унинг устида қандай ишлар амалга оширилаяпти?\n— Фильм намойиши 2016 йилнинг биринчи ойларида бўлиб ўтиши режалаштирилган. Суратга олиш, овозлаштириш, монтаж ишлари тугаган. Айни пайтда унга сайқал берилмоқда. Яна иккита - рус ва инглиз тилларига ўгириш ишлари бошланиб кетди. Унинг премьерасига келсак, биринчи навбатда, ўзбек томошабинларига намойиш қилиб, уларнинг кўнглини олиш ва рози қилиш, ана ундан кейин ўзбек халқининг дуоси билан уни дунёга олиб чиқиш мақсадидамиз.\nҒоя муаллифи – Ўктам Сувонов, сценарийси доимий ҳамкоримиз Шоира Ғиёсова билан биргаликда тайёрланган. Уни Ўзбекистондаги биринчи рақамли оператор Рустам Муродов суратга олди. Фильмда Дониёр Афзалов мусиқаларидан фойдаланилди.\n— Мавзудан бир оз четлашсак, мана бир неча ўн йиллардан буён режиссёрлик қилиб келасиз, мутахассис сифатида сиз билан бирга ишлашда ўзига берилган ролни кўнглингиздагидек маромига етказиб ижро этган уч актёр номини айтсангиз. Энг инжиқлари қайси?\n— Биринчиси, албатта, Жавоҳир Зокиров, иккинчиси Дилноза Кубаева. Булар ёшлар орасида. Учинчиси, Муҳаммадисо Абдулхайиров бўлса керак. Энг инжиқларига келсак, Улуғбек Қодировни айтиш мумкин... Лекин аниқ актёрларни айтиш қийин. Агар инжиқлик қилса гапни қисқа қиламан. Яхши гапириб, у билан ҳамкорликни тўхтатиб қўя қоламан.\n— Биламизки, “Челси” футбол клуби мухлисисиз. Моуриньонинг истеъфога чиқарилишига муносабатингиз қандай?\n— Нотўғри қилинди, деб ўйлайман. Моуриньога озгина имконият берилиши керак эди назаримда. У ҳали охирги гапини айтмаган эди. У кучли мураббий, яхши таҳлилчи эди. Ўйлайманки, Моуриньонинг биринчи ва асоий хатоси жамоадаги аёл шифокорга ноҳақ муносабатда бўлди. Шунинг учун Моуриньонинг омади кетди, деб ўйлайман. Шунинг учун у тақдир зарбасини олди.\nЛекин бу спорт. Катта майдонда катта драма бўлади. Айниқса Англия чемпионати шуниси билан қизиқ. Мисол учун, “Барселона” клубининг ўйини менга ёқади. Лекин интрига деган тушунча йўқ. Негаки у деярли доимо ютади. Ҳадеб ютавергани учун ўйинлари мен учун қизиқ эмас. Жамоа ютқазиб ҳам туриши керак.\n— Якунда келгусидаги режалар ҳақида сўзлаб берсангиз.\nБиласизми, кетма-кет жиддий фильмларни суратга олиш одамнинг характерига ҳам таъсир кўрсатар экан. Шунинг учун доимий ишлайдиган – комедияли мелодрамма жанрида фильм суратга олишни режалаштирганман. “Эр бермоқ – жон бермоқ” фильмининг қайсидир маънода давоми бўлади: “Эр бермоқ – жон бермоқ – 2. Онлайн” деган номда.\nМазмунли суҳбатингиз учун катта раҳмат.\n“Kun.uz” мухбири Санжар Саид суҳбатлашди.


20:57 30.05.2019 (Янгиланган 21:05 30.05.2019)\nБугун Бишкекда Central Asia Design Hub студияси очилди. Бу студияда сотиб олинган фильм ва сериаллар қирғиз, қозоқ ва ўзбек тилига дубляж қилинади.\nТОШКЕНТ, 30 май – Sputnik. АҚШ давлат департаменти Америка фильм ва сериалларини сотиб олиш учун Марказий Осиё давлатларига 2 миллион доллар ажратади.\nБу ҳақда Sputnik Яқин хориж Telegram-канали хабар қилди.\nХабарда айтилишича, бугун Бишкекда Central Asia Design Hub студияси очилиш маросими ўтказилди. Бу студияда сотиб олинган фильм ва сериаллар қирғиз, қозоқ ва ўзбек тилига дубляж қилинади.\nТадбирда Қирғизистондаги АҚШ элчиси ҳам иштирок этди.\n“Биз телевизион контентни ишлаб чиқаришга ҳисса қўшишни хоҳлаймиз”, - деди АҚШ элчиси.\nАҚШ департаменти Марказий Осиёда тайёрланаётган сериаллар сифати билан ҳам қизиқиш билдирди. У ерда АҚШда Марказий осиёлик кино ижодкорлари учун малака ошириш курслари, ўқув-машғулот ва мастер-класслар ўтказиш таклиф қилинмоқда.\nЭслатиб ўтамиз, ўтган йили 2020/2021 ўқув йилидан бошлаб Тошкент шаҳрида кинематография соҳасининг малакали кадрларини тайёрлаш бўйича С.А.Герасимов номидаги Бутунроссия кинематография давлат институти филиали очилиши ҳақида хабар берилганди.\nРамзан Қодировнинг ўғли турк сериалида суратга тушди\n2020/2021 ўқув йилидан бошлаб Тошкент шаҳрида кинематография соҳасининг малакали кадрларини тайёрлаш бўйича БКДИ филиали (қўшма факультети) очилади.\nЎқитувчилик фаолиятига БКДИ юқори курсларида ва ассистентура-стажировкасида аввал тайёргарликдан ўтган мутахассислар, шунингдек, мастер-класслар ўтказиш учун институт профессор-ўқитувчилари жалб этилади.


ДЕПУТАТ ЙЎЛГА ЧИҚДИ — 21asr.uz\nТоҳиржон қишлоқни оралаб, ўз фермер хўжалиги томон бораётган эди. Кимдир товуш берди. Ўгирилиб қараб, ўзи томон шошиб келаётган аёлга кўзи тушди. Таниди – қишлоқдаги 7-МТМ мудираси Хуршидахон Темирова.\n– Ассалому алайкум, Тоҳир ака, олдингизга кетаётгандим, – деди мудира.\n– Тинчликми, синглим?\n– Хабарингиз бордир, боғчамиз ўтган йили июнда реконструкция режасига киритилувди. Сентябрда топширишмоқчи эди. Қурувчилар иш бошлашди-ю, ташлашди. Оналар “Боғча қачон очилади?” деб қўймайди. Бормаган жойим қолмади. Депутатимиз сифатида ёрдам берсангиз, дегандим.\n– Жуда яхши, мен ўрганиб кўрайин-чи...\nТоҳиржон эртаси куни шу масалада Янгиқўрғон туман марказига бориб, тегишли идораларга учрашди. Маълум бўлдики, МТМ реконструкцияси “Бунёдкор” МЧЖ чекига тушган экан. Қурувчилар таъмирни бошлашган-у, негадир тўхтатиб қўйишган. Депутат аввалига масъулларга сўров билан чиқишни ўйлади. Кейин мулоҳаза қилиб кўриб, қурилиш ташкилоти раҳбари Аҳмаджон Набиев билан учрашишга қарор қилди. Ахир, бу бир сўзли йигитни танимаганда ҳам бошқа гап эди. Бирор сабаби бўлса керакки...\nДепутат Аҳмаджонни туман марказидаги пардоз ишлари кетаётган бинодан топди. “Ҳорма-бор бўл”дан кейин мақсадини айтди.\n– Э, қораянтоқликлар олдида ўзим ҳам қаттиқ хижолатдаман, ака, – деди қурувчи. – Орага бири-биридан зарур юмушлар тушиб... улгуролмай қолдик-да... Бўлди! Бир ҳафтадан кейин шу объектни топшириб бўлибоқ боғчада иш бошлаймиз. Кўнглингиз тўқ бўлсин.\n– Мўлжалда тахминан қачон битирасизлар?\n– Кечи билан... икки ойда.\n– Қани, қўлни ташланг!\nҲадемай қурилиш-таъмирлаш ишлари бошланиб кетди. “Бунёдкор” қурувчилари айтилган муддатда боғча биносини тўлиқ қайта қуриб, фойдаланишга топширдилар. Боғчанинг ишга тушиши қишлоқда ростакамига байрам бўлди...\n– 13-“Қораянтоқ” сайлов округидан туман Кенгаши депутатлигига сайланган, Кенгашдаги партиямиз депутатлик гуруҳи раҳбари Тоҳиржон Ғафуров фаолиятидан бундай мисолларни кўплаб келтириш мумкин, – дейди O‘zLiDeP туман Кенгаши аппарати раҳбари Рустамжон Миразимов. – Фидойи депутатларимиз кам эмас. Масалан, 14-“Сутлибулоқ” сайлов округидан сайланган депутатимиз Абдураҳмон Ҳусаинов ҳам ана шундай куюнчак.\nРустамжоннинг айтишича, депутатга туман марказидан 15 километр олисда жойлашган Сутлибулоқ қишлоғи аҳлидан “Бизга “Тез ёрдам” шохобчаси зарур” мазмунида ариза тушибди.\n– Абдураҳмон ака аризани олган куниёқ ишга киришди, – дейди аппарат раҳбари. – Аҳоли билан гаплашиб, шароитни ўрганиб, олдинига туман соғлиқни сақлаш бўлимига депутатлик сўрови билан чиқди. Улар маблағ масаласини ўртага кўндаланг қўйгач, Наманган вилоят молия бошқармаси раҳбарларига мурожаат қилди. Югуриб-елиб, қишлоқда “Тез ёрдам” бўлими ташкил қилинишига муваффақ бўлди.\n– Абдураҳмоннинг ўзи нима иш қилади? – деб қизиқамиз.\n– Тадбиркор, – дейди Рустамжон. – Қачон қараманг, яхши бир ишнинг бошида турганини кўрасиз. Шу кунларда ҳам туман марказида аҳолига маиший хизмат кўрсатиш мажмуаси қуриш ҳаракатида юрибди...\nЯна бир жонкуяр инсон 1-“Калишоҳ” сайлов округидан туман Кенгашига сайланган депутат, 21-мактаб ўқитувчиси Олимхон Мутавалиевга ҳамқишлоқлари электр ҳадеб ўчаверишидан шикоят қилишган эди. У вилоят электр тармоқлари корхонаси раҳбарларига депутатлик сўрови билан чиқди. Маҳалладаги электр линияси янгиланди. Калишоҳликларнинг энди боши осмонда.\nКандалик депутат Фарҳоджон Маҳкамов мутахассислиги бўйича иқтисодчи, молиявий ишларни ипидан-игнасигача билади. Шу йигит ўз қишлоғидаги тадбиркорлик фаолиятини бошламоқчи бўлган ўндан ошиқ ёшга йўл-йўриқ кўрсатиб, маслаҳат бериб, ҳатто бизнес режаси тузишларигача кўмаклашиб, имтиёзли кредит ажратилишига бош-қош бўлди...\n– Шу йилнинг ўтган чораги мобайнида партиямиздан туман Кенгашига сайланган 13 нафар депутатимиз ўз сайловчиларини ўйлантириб турган муаммолар бўйича тегишли ташкилот ва идораларга қирқдан зиёд депутатлик сўрови билан чиқишди, – дейди суҳбатимиз пировардида Рустамжон Миразимов. – Уларнинг аксарияти ижобий ҳал қилинди.\nДепутатларнинг бири фермер, бири тадбиркор, бири иқтисодчи, бири муаллим... Биз уларнинг иш фаолиятлари, меҳнат натижалари ҳақида тўхталиб ўтирмадик. Ахир, юрт ободлиги, эл фаровонлиги йўлида шунчалик жон куйдираётган одамларнинг иши ёмон бўлармиди, нима дедингиз?


Отаназар Матёқубов: Хоразм мусиқасининг баланд руҳияти, қуввати йўқолиб кетмайди деб ўйлайман - BBC News O'zbek\nПрофесссор Отаназар Матёқубов 1946 йилда Хевада туғилган.\nМактабнинг 7-синфини тугатиб, Бухоро музика ўқув юртига кирган.\n1964 йилда ўқув юртини битириб, Тошкент Консерваториясига ўқишга кирган.\nОтаназар Матёқубов 1970 йилда консерваториядаги таҳсилини тугатган.\nСўнг аспиратурага кирган ва уч йилдан кейин уни якунлаган.\nЁш мусиқашуноснинг илмий тадқиқот мавзуси Хоразм мақомларига бағишланган.\nУ 1976 йилда Ленинградда номзодлик диссертациясини ёқлаган.\nКўпчилик Отаназар Матёқубов 1980-йилларда телевидениеда олиб борган Ўзбек мумтоз куй ва қўшиқларига бағишланган "Барҳаёт наволар" кўрсатувини яхши эслайди.\nУ 1986 йилда Хизмат кўрсатган санъат арбоби унвони билан тақдирланган.\nОтаназар Матёқубов Ўзбекистон президенти девони, Ташқи ишлар вазирлигидаги масъул лавозимларда ишлаган, Ўзбекистон Маданият вазирининг 1-ўринбосари бўлган йилларда ҳам ўзининг илмий-тадқиқот фаолиятини тўхтатмаган.\nОлимнинг 10 та китоби нашр этилган, ҳозир ҳам мумтоз Ўзбек мусиқасига бағишланган асарлари устида ишламоқда.\nОтаназар ака, "мумтоз Ўзбек музикаси" деган таъриф нотўғри, дейди ва мумтоз музика орасидан фақат мақом танланишини ҳам нотўғри ёндашув, деб ҳисоблайди.\nОтаназар Матёқубовнинг Би-би-си ўқувчилари саволларига жавоблари\nАлишер: Сиз нима учун мусиқа назариясини ўзгартириш тарафдорисиз? Масалан, фақат ўзбек милллий мумтоз мусиқаси эмас, ўзбек мусиқаси деган атама тарафдорисиз. Ҳозир қандай китоб устида ишлаяпсиз?\nОтаназар Матёқубов: Энди бу ҳақиқатдан бизнинг янги даврда, мустақиллик даври, янги мафкура даврида пайдо бўлган тушунча. Олдинлари ўзбек мусиқаси деган пайтда биз энг аввало ўша бастакорлар уюшмаси томонидан расмий тарқатиладиган, композитор бўлган одамларнинг музикасини ўзбек музикаси дедик. Ўзимизни музикамизни унга бир қўшимча ўзбек миллий музикаси дедик. Бу ўша европацентризм тизимидан қолган бир сарқит, биласизми. Энди ўзбек музикасини биз қўшимча ўзбек миллий мусиқаси, деб атай бошладик. Немис миллий мусиқаси дейилмайдику. Бах бўлса немис композитори дейилади, Бетховен ҳам шундай. Ёки бўлмаса, Шопен. Бу поляк миллий музикаси демайдику. Миллий композитори демайдику. Полякнинг ўзи ўша миллатнинг номи. Бу деган нарса биз ҳам одаммиз, биз туямасмиз, деган гапга ўхшайдиган нарса. Шунинг учун мен ишлатаётган ибора-ўзбек музикаси деганим, биз ўзбек музикаси деганга одатланганмиз. Демак унинг назарияси, қонун-қоидалари биринчи навбатда бизнинг миллий музикамизга тегишли. Лекин миллий деган сўзни бу ерга қўшиш, менинг назаримда ортиқча. Шунга одатланишимиз керак. Мен ҳозир "Ўзбек музикаси" деган китоб ёздим. Уни рус тилида ҳам ёзганман, сабаби рус китобхонлари ҳали бунга ўрганмаган. Мен айтдимки, "Узбекская классическая музика" -бу руслар учун. Лекин ўзбекларга уни ўзбек мумтоз музика деб тушунтириб ўтиришни ортиқча деб биламан. Ўзбекни ўзбек дейиш керак. Масалан, ўзбек мумтоз адабиёти дейилади. Чунки мумтоз адабиётдан ташқари халқ оғзаки ижоди бор. У ерда унинг одати бор. Музикада қўшимча сифат, қўштирноқ ичига олишнинг кераги йўқ. Бу энди менинг таклифим. Мен ўзимнинг ишлаётган китобимни Худо хоҳласа, келаси йил тамом қиламан. "Ўзбек музикаси"да тарих ҳам бор, иккинчи жилди назарий асосларга бағишланади. Учинчи жилди амалиётга бағишланади. Тўртинчи жилди намуналарга, хрестоматияга бағишланади. Ва унинг нота ёзувлари бор, овоз ёзувлари бор. Мана биз ҳозир интернетга чиқсак ёки бир ёқдан топмоқчи бўлсак, нотасини бир жойдан, овозини бир жойдан олишимиз керак. Шунга ўхшаб ҳамма нарсаси ҳар жойда бўлмаслиги керак. Бир жойда мужассам бўлиши керак. Ва охирги бешинчи жилдида мен қомусини ишламоқчиман. Яъни ҳамма шу эски, янги ибораларни тушунтириб олиш керак. Ўрганмоқчи бўлган одам топиб олади. Композиция деган сўз ўзимизда ҳам бўлган. Уни тасниф дейилган. Лекин биз уни одат қилмаганмиз, ўрганмаганмиз. Аста секин ўрганилади.\nБуюк Юритания, Стакпорт, Аҳмад ҳожи Хоразмий: Муҳтарам Отаназар ака, Ассалому алайкум! Хоразмлик адиб ва олим (мусиқа илми билимдони ҳам) Комил Аваз билан мусиқашунос Озод Бобоназаровлар "Танбур чизиғи" борасида тадқиқотлар олиб бориб яхши натижаларга эришгандилар. Булар ҳақида Комилжон аканинг "Олис оҳанглар"ида (Тошкент-1997)ҳам баён қилинган. Ўрни келганида айтсам, Комилжон аканинг бу китоби инглиз тилида ҳам бўлганлиги учун, инглиз мусиқашунослари ҳам мендан олиб қизиқиб ўқишган у китобни. "Танбур чизиғи"нинг ҳозирги аҳволи қай даражада?\nОтаназар Матёқубов: Мен ўзим ҳам хоразмликман. Комилжон акани ҳам, Озод Бобоназаровни ҳам биламан. Ўша "Танбур чизиғи" нусхасини Озод Бобоназаровга мен обориб берганман. Комилжон ака яхши шоир, яхши журналист, лекин Комилжон аканинг музикашунослигига мен қойил эмасман. Чунки чумчуқ сўйса ҳам қассоб сўйсин, деган гап бор. "Олис оҳанглар" китоби ҳаммаси олди-қочди гаплар, ривоятлар, у илмдан ниҳоятда узоқдаги нарса. Мени кечиринглар. Мен ҳозир бировни у илмга ундай, бу бундай демоқчи ёки ўзимни мақтамоқчи эмасман. Лекин мени ўз шогирдларим билан чиқарган китобим бор. Бу ўша "Танбур чизиғи"га бағишланган китоб. Унинг номи "Хоразм танбур чизиғи". У 64 босма табоқдан иборат. Мен ва икки шогирдим муаллиф бўлганмиз. У кўп нусхада тираж қилинмаган. Чунки ҳажми катта. Лекин инглиз ва рус тилида қисқача шарҳи бор. Менинг яна бир асарим нашр бўлди июл ойида. У ҳам оз нусхада.\nАнглияда Оувен Райт деган 80 ёшлардан ошган ажойиб олим, чуқур назариётчи бор. Ўтган асрнинг 70 йиллари бошларида "Шарқ музикасининг модал системалари" деган китоб ёзган. Ундан олдин инглиз олими, Оврўпода мусиқий шарқшуносликнинг отаси десак ҳам бўлади- Жорж Хармер 50 йилларда вафот қилган. Мен унинг шогирди Хаммер билан Мўғулистонда учрашганман. Ниҳоятда билимдон одам. Улар ўзи кўриб, манбаларни ўрганиб, жумладан Хоразм танбур чизиғи тўғрисида ҳам ёзганлар. Лекин бунақа олди-қочди гаплар эмас. Энди сиз айтган "Олис оҳанглар"ни кимдир инглиз тилига таржима қилгандир. Бўлсин, у ҳам маълумот, лекин илмий нуқтаи назардан ўзига яраша. Биз шогирдларим билан чиқарган китобни Фридрик Спар деган катта бир америкалик олим, Хопкинс институтининг Марказий Осиё бўйича бўлими бошлиғи таржима қилмоқчи. Унинг ўзи Ўзбекистонга келган, келиб қизиқиб қолди. Улар ҳозир ўша китобимни Америкада инглиз тилига таржима қилиб, нашр қилмоқчи. Шунинг учун мен рус тилидагисини ишладим, ўзбек тилидан таржима қилиш қийин. Мен уларга ихчамроқ, 150 бетлар атрофида ижролари билан бирга ишлаб бердим. Чунки бу Хоразм танбур чизиғи фақатгина Хоразм мусиқаси, ўзбек мусиқаси учун эмас, жаҳоншумул аҳамиятга эга. Бутун Ислом дунёсининг мусиқасида таъсуротларни тубдан ўзгартирадиган асар бу. Чунки 19 асрда мақомлар мажмуаси, Хоразм мақомлари тўлалигича нотага ёзиб олинган. Ва унинг сифати кейинги ноталардан баланд бўлса баландки, паст эмас. Лекин бизда уни Шўро даврида гўё Комил Хоразмий Петербургга борганмиш, рус музикачиларини нотага қараб турганини кўрганмиш, у қилганмиш, миш-миш гаплар. Петербургга Комил Хоразмий 83 йилда борган, "Танбур чизиғи"нинг биринчи нусхалари 81 йилда ёзилган. Демак уни тушида кўриб ёзганми Комил Хоразмий? Бунинг негизи ўша Шарқ илмига бориб тақалади, Петербургга эмас. Шунинг учун бизда ўзбек одати бўйича ўзидан катта одамларни унақа танқид қилиб гапириш русум эмас. Улар ҳам омон бўлсин, соғ бўлсин, шунча маълумот берибди. Ҳар бир нарсага тарихнинг ўзи жавоб беради.\nОтаназар Матёқубов: Энди шу айтилган саволнинг ўзида жавоб бор. Жуда тўғри. Биласизми, Андижон бу мусиқа соҳасида алоҳида бир ўринда туради. Афсуски, ҳали Андижон мусиқаси деган нарсанинг таги, томири тўлиқ илмий тадқиқ қилинмаган. Мен сизга, яъни савол берган оғайнимга айрим бир маълумотларни айтаман. Ҳазрат Алишер Навоийнинг мусиқий устози ким бўлган? Буни ўзлари ҳам айтадилар- Ҳожи Юсуф Бурҳон бўлганлар. У киши андижонлик. Энди Бобурмирзо, Андижонда туғилганми, Намангонда туғилганми, бошқа гап, лекин у киши ҳам ниҳоятда созпарвар инсон бўлганлар. Энг яхши кўрадиган, завқ оладиган соҳаси ашула эмас, мусиқа бўлган. Энди бизнинг давримизга етиб келса, биринчи ўзбек саҳна асарларини қўйган одам Тўхтасин Жалилов ҳам андижонлик. У киши 40 йилларда "Тоҳир ва Зуҳра" операсини яратганлар. Оддий қилиб айтсак, сўз, диалогларни қўшганлар. Лекин ўша замонларда сиёсат, Сталиннинг 1948 йилда чиққан "Анна Ахматова формализмга қарши кураш қарори"нинг зарбаси Ўзбекистонга келиб Тўхтасин Жалиловнинг бошига теккан. Лекин бу шундай операки, одамлар кўчаларда ариясини айтиб юришган. Мана ҳозиргача, "Отмагай тонг", "Тўйлар муборак" деган қўшиқлар ўша Тўхтасин Жалиловнинг операсидан қолган. Лекин уни э, у опера эмас, мусиқали драма деб четга суриб қўйганлар, бир оғиз сўз, қарор билан. Бироқ уни тагини кўра билиш керак. Энди Андижонда мусиқанинг устозлари ниҳоятда зўр бўлган. Қаранг Ғанижон Тошматов ҳам андижонлик, Ғуломжон Хожиқулов, яқинда оламдан ўтдилар, у киши ҳам андижонлик. Ҳамма ҳам камон тортади, лекин у Ғанижон аканинг, Ғуломжон аканинг камони бошқача. Оҳанги бошқача. Тўхтасин Жалилов ҳам ғижжакчи бўлганлар. Полками, валсми, нима бўлса ҳам Худо берган истеъдод бўлгандан кейин яратади. Энди бизнинг эски "Тановор" "Роҳат" "Жонон" деган ўйинларининг ўрнига "Андижон полкаси" бўлсин, йигитлар чиқиб шахдам қадамлар билан мушакларини ўйнатиб, оёғига чиройли этикларни кийиб ўйнасин дейишган. Лекин Ориф гармон тўғрисида мен бир илмий ҳужжат кўрмаганман. Ғанижон акам айтардилар, Ориф гармон чапани одам бўлган, бўлмайдиганни ҳам бўлдирадиган инсон бўлган деб. Бир расм бор Ботир Зокиров Москвага фестивалга борганлар, Андижон полкасини ўйнаганлар ўша ерда. Чунки ўша Карим акалар, у кишининг отаси Тўхтасин аканинг таълимини олган одамлар. Демак тарихимизнинг мана шундай воқеаларини ҳужжат асосида ўрганиш керак. Мана алифбо, нима асосида яратилган, математика асосида. Ҳамма нарса ҳисобга олинган. Ота-боболаримизнинг тилини топиш, тушуниш керак.\nОтаназар Матёқубов: Раҳмат, акамни эслабдилар, бултур оламдан ўтдилар. Отамни эсладилар, раҳмат. Савол берган оғайнимиз ҳам омон бўлсинлар.\nХоразм мусиқасининг таърифини ҳазрат Алишер Навоий берганлар. Менки тушмуш буён гузор манга Мулки Хоразм эрур диёр манга. Санъатим анда соз чалмоқ киши Билмайин мен каби ишининг киши( "Сабъаи Сайёр"дан) Буни устоз санъаткор, созандаларнинг устозларнинг устози айтаяпти- мен хоразмликман, деб. Мен олимман, олимдан чиққан санъаткорман деб. Энди Хоразм мусиқасининг ўзига бўлган талаблари баланд. Мени ўз олдимда қарзим бор. "Хоразм соз васфи" деган бир китоб ёзиш ниятим бор. Бу Хоразм мусиқасига бағишланган бўлади. Созандалардан пир чиққанми? Шарқда, Хоразмда очиқ-ойдин пир чиққан. қаранг "Ошиқ Ғариб Шоҳсанам", "Ошиқ Маҳмуд" достонлари ўша 9-10 асрда бўлган. Хоразмшоҳ Тақаш ўзи ёнида бўлган устозидан мусиқадан таълим олган. Ўзи соатлаб уд чалган дейилади. Уд эмас, дутор чалган. Уни арабчалаштириб уд деганлар. Мақом-навба чалган. 9-13 асрларда мақом- навба дейилган. Мана Бунётовнинг китобида бор бу нарсалар. Тарих олдида қарзларимиз жуда катта. Ўрганиш, ўргатишимиз керак. Энди обрўйи тушди деганда нима дейиш мумкин? Тўғри Комилжон акалар, Отажон Худойшукуров, Матёқуб Раҳимов, буларга мос келадиган ҳозирги ёшлар бор, овозлари йўқ эмас. Мана яқинда бир ой олдин Хоразмга бордим. Шуҳрат деган йигитни эшитдим, овози, айтадиган йўллари, ҳеч ками йўқ Отажондан. Демак бор нарса ҳеч қачон йўқолмайди. Лекин албатта ҳозир енгил-елпи қўшиқлар кўп. Бу ҳам бўлса, ўша тўқчиликнинг шарофати. Ўрганганмиз, э, бу енгилидан бўлсин, шўхидан бўлсин деб. Дарров давра бир ерга ўтирганича бўлмай, Лазгидан бошламоқчи бўлади. У ёғи кейин тўполонга айланиб кетадиган нарса бўлади. Энди соз эшитишнинг ўзининг одоби бўлган, ҳолатига кирилади. Барибир йигирма йил олдинги ҳаёт билан ҳозирги ҳаётни тенглаб бўладими? Технологиялар... Мана ўша йигитнинг ўзи ҳам Америкада яшаб юрибдику, инглиз тилида гапирадиган, компютерда ишлаётган бўлса, ота-боболарининг тушига кирмаган албатта бу. Демак замон ўзгарди, талаб ўзгарди. Демак нимадир пастга тушади, нимадир юқорилайди. Лекин барибир Хоразм мусиқасининг баланд руҳияти, қуввати иншааллоҳ, йўқолиб кетмайди деб ўйлайман.\nБахтиёр: Халқимизнинг кўп асрлик куй ва қўшиқларини ёш авлодга ўргатиш ишларини сиз қандай баҳолайсиз? Етарли даражада қадрига етаяпмизми? Мумтоз куй ва қўшиқларимизни пухта биладиган ва ёшларга ўргатадиган устозлар етарлими? Ўзбекистонимизда миллий мусиқа асбобларимизни ясаш ишлари қандай аҳволда? Мисол учун, бугун чанг ясашни биладиган усталар кўпми? Бундай усталарни тайёрлаб етиштириш аҳволи-чи? Чанг, танбур ва сетор чаладиган созандаларни етиштирииш ишлари-чи?\nОтаназар Матёқубов: Энди савол ўринли. Бахтиёржонга мени жавобим шундай бўладики, албатта бизда масалан ўша 60-70 йилларга қараганда мутахассислар кам. Чангни чаладиган Фахриддин Содиқов бўлганлар. У кишидай чанг чалиш албатта қийин, йўқ ҳам дейиш мумкин ҳозир. Масалан Фозил Харратов деган чангчи бўлган. У киши ўша оврўпоча мусиқаларни чангда чалган. Ҳозир ҳам ажойиб чангчиларимиз бор. Мана Абдураҳмон Холтожиев деган чангчи, жуда маҳоратли. Лекин у нарсаларни талаб-эҳтиёжи сал пасайгандай. Мана айтдикку, компютер технологияларига ўтдик. Олдин у чангни чалиш учун, уни торларини созлагунча одамнинг эси чиқиб кетади- ундан мураккаб асбоб йўқ. Ҳозир нима компютерга мана бундай флешкани тиқиб қўйадида, минусовка-пилюсовка қилиб, осонгина чалади. Усул ҳам керак эмас, ҳеч нарса керак эмас. Нариги кнопкасини босса, ўзи усул бериб тураверади. Лекин бу албатта электрон усул, формуласини чиқариб бериши мумкин. Программачиларга айтсангиз, уларни ўзи ош қилиб беради, лекин мазаси қандай бўлади? Мазасини татолмайсиз. Шунинг учун яшаш учун доим кураш бўлади. Бир вақтлар танбур-дутор ясаб тирикчилик қиладиган усталар жуда кўп эди. Ҳозир ҳам бор усталар. Лекин хослари ҳам бор барибир. Танбурлар ҳам бор, ўқитувчилар ҳам бор. Лекин тизим ўша, мусиқий таълим тизими эскидан янгига ҳали ўтгани йўқ. Эскини ҳам тўлиқ тамом қилгани йўқ- ҳайбараколласида ўтирибди. Мана ҳозир Консерваторияда ҳам катта ўзгаришлар, аттестациялар қилиняпти. Олдин мусиқа мактаблари, билим юртларида ўқитиларди. Ҳозир унинг тизими бутунлай бошқача бўлди. Лекин ҳаммаси ҳаётдан олинади. Ҳаётий эҳтиёжлардан олиниши керак. Мана эрталабки ошларда ёш-ёш йигитлар танбур-дуторларда ажойиб айтишади. Баъзи бир жойларга борсангиз эса бақираверади, овозини баланд қилиб қўяди. Бу ҳам одобнинг бир тури. Қонимизда бор, ёшларни тарбиялаш керак шунга, бу кўпчиликнинг иши. Битта ўқитувчилар тайёрлайдию, булар мусиқа йўлидан кетаверади деб ўйлаш нотўғри.\nОтабек, Тошкент: Баъзи биродарларимиз билан давраларда ўтирганда, интернетда ҳам кўп ўқиб қоламан, Исломда қўшиқ айтиш, мусиқа чалиш шариатга зид, ҳаром деган сўзларни айтишади. Шу қанчалар асосли?\nОтаназар Матёқубов: Энди Исломда мусиқани тўғридан-тўғри инкор қилган жойи йўқ. Масалан ҳазрат Навоий айтадики, мусиқа бу руҳий озуқа дейди. Ҳазрат Навоийнинг устозлари ҳазрати Жомий мусиқий рисолани шундай бошлайдилар. "Нафас, тан , жон бердинг Худованд, қилиб жонларни танлар билан пайванд. Агар айтувчи деса бепарво там-там, куйда ушбу танлар айридир жондан". Куй ҳам ўша там-тамлардан тузиладию, лекин жонсиз бўлади, қуруқ бўлади.. Жомий бундай танларни олиб бориб кўмиш керак дейди. Тириклар ундан пок бўлса яхши, дейди. Чунки тирикнинг ичида руҳ бор, руҳи шу мусиқа. Бу рисолани ҳам Навоий ўзлари сўраганлар устоздан. Рассом Беҳзод, Қулмуҳаммад каби созанда, бошқа ақлли ёшларнинг тарбиясига Навоийнинг ўзлари мутасадди бўлганлар, дарс берганлар мадрасада. Ва албатта мусиқани улар ўрганишган. Энди Исломда буни тушуниш учун учта даражага бўлиш керак. Буни имом Ғаззолий айтадики, мусиқанинг бири бу вожиб, қилиш керак. Масалан, тўйда куй-рақс қилинади. Ҳатто шундай ривоятлар бор, пайғамбаримиз(с.а.в)ҳам қизларини турмушга узатганда, шодлик воситаларидан фойдаланганлар. Иккинчиси ихтиёрий бўлади, мубоҳ. Яъни, ихтиёрий, гуноҳи ҳам савоби ҳам ўзингда. Биласан, қанча савоби бор, қанча гуноҳи бўлади. Шуни доирасидан чиқмагин. Бўлмаса, мана мақомларимиз бор. Мақом айтганларнинг калласини кесиб ташламасмиди, агар ҳаром бўлганда? Минг йиллардан бери яшаб келяптику мақомлар. Учинчиси, ҳаром амаллар. Одамларни ёвузликка, бошқа бир иллатларга бошлайдиган куйлар, қўшиқлар. Мана қаранг, баъзида аёллар чиқишади ҳамма ёқларини ўйнатиб, силкиниб, худди жиннига ўхшаб, албатта у ҳаром ҳисобланади. Лекин уни мақомга тенглаш керак эмас. Шунинг учун Ислом билан тушунтирганда бир томонлама, исломнинг номидан у ҳаром, бу ёмон дейиш керак эмас. Ёмон музикани тақиқлайди ислом, лекин айтдикку, нафас, тан, жон бердинг худованд кўп танларни жонлар бирлан пайванд қил. Қаранг жон билан танни бирлаштириб Худо яратдику, руҳ билан танни пайванд қилди, қайси бир жойда у руҳи, қайси бир жойда тани эканлигини ким ажрата олади? Шунинг учун мусиқа тўғрисида гапирганда, ўйлаб, тушуниб гапириш керак. Қориларимиз ҳам ваъз қилганда мусиқани ҳеч қачон ҳаром демаганлар. Машрабнинг шундай сўзлари бор: Дема танбур ноласин қўл ташлаганда тордин, балки келмиш бу тарона суннати жаббордин. Шунинг учун бу соҳада ўзининг илмига эга бўлган одам, Ислом илмини мукаммал ўрганганлар бу ҳақда қатъий бир фикрни айтиши керак. Ҳар ким оғзига келганини, Исломда бу ҳаром, бу мумкин эмас, деб айтишга ҳаққи йўқ, уни эгаси гапирсин.\nЎз навбатида айтмоқчиман, бизни мусиқаларимиздек, куйларимиздек азизу мукаррам бўлинглар. Уни ижро этганлар ҳам, эшитганлар, ундан завқлана олганлар ҳам ҳурматли инсонлар бўлишсин!


Порошенко 9 май куни Москвага келишдан воз кечганларга миннатдорчилик билдирди\n07:24 / 08.05.2015\nУкраина президенти Пётр Порошенко Иккинчи жаҳон урушида қозонилган ғалаба шарафига 9 май куни Москвада ўтказиладиган парадга ташриф буюришдан бош тортган давлат раҳбарларига миннатдорчилик билдирди. Бу ҳақда Интерфакс агентлиги маълумот бермоқда.\n“Украина халқи номидан ушбу давлат раҳбарларига миннатдорчилик билдираман”, - деб таъкидлади Порошенко.\n“8 май куни Украина халқи биринчи марта европаликларга қўшилиб Иккинчи жаҳон урушида ҳалок бўлганлар хотирасини ёд этиш кунини нишонлайди, эртасига эса Москвада ғалаба паради ўтказилади. У ерда Донецкда қўлланаётган қурол кўрсатилади. Украина бу парадда иштирок этишдан бош тортди”, - қўшимча қилди у.


Сербияда фуқаро вампирлар устидан полицияга шикоят қилди - 27.02.2019, Sputnik Ўзбекистон\nСербияда фуқаро вампирлар устидан полицияга шикоят қилди\nВампирлар ҳужум қилиш учун эмас, балки “суҳбатлашиш” учун келишган. 27.02.2019, Sputnik Ўзбекистон\n© Sputnik / Кирилл КаллиниковПремьера шоу "The Illusionists"\nВампирлар ҳужум қилиш учун эмас, балки “суҳбатлашиш” учун келишган.\nТОШКЕНТ, 27 фев - Sputnik. Сербия шарқидаги Кладово шаҳрига яқин қишлоқда истиқомат қилувчи фуқаро вампирларнинг доимий тунгги ташрифларидан ҳимоя қилишларини сўраб, полицияга шикоят қилди. Бу ҳақда РИА Новости Бор шаҳрининг ҳуқуқни муҳофаза қилувчи идорасидаги манбасига асосан хабар қилди.\nГорилла либосида хонадонлар деразасидан пойлаб, қамоққа тушди\n27 Феврал 2019, 00:52\nХабарда таъкидланишича, ёши анчага борган эркак полицияга расмий ариза билан мурожаат этган. Ўз аризасида бир ойдан ортиқ вақт давомида ҳар кечаси унинг уйига вампирлар ташриф буюраётганини маълум қилган. Вампирлар ҳужум қилиш учун эмас, балки “суҳбатлашиш” учун келишган.\nАгентлик манбасининг маълум қилишича, фуқаро унинг уйига тунгги соат бирдан иккигача вампирлар келаётгани, у билан кроватда тонггача суҳбатлашиб, ухлашларини маълум қилган.\nШунингдек, эркак полицияга ариза билан мурожаат қилгани учун вампирлар уни бошқа безовта қилмайди деб ҳисоблайди.


General Motors компаниясининг Санкт-Петербургдаги заводи 1 июлдан бошлаб ишлаб чиқаришни бутунлай тўхтатди. Бу ҳақда GM Авто МЧЖ вакилларига таянган ҳолда РИА Новости агентлиги маълум қилди, деб ёзмоқда Kun.uz.\nШу йилнинг март ойида компания Opel брендини Россиядан олиб чиқиб кетиши ва Санкт-Петербургдаги заводни вақтинчалик тўхтатиши ҳақида маълум қилган эди. Заводда бир гуруҳ ходимларнинг штати сақланиб қолган бўлиб, улар ишдан тўхтатаган корхонага қараб туришади.\nЗаводда минг киши ишлар эди. Ишдан бўшатилган ходимларга 7 оклад миқдоридаги пакетлар таклиф қилинган эди.